
BOŽIDAR BECK: PJESME 

PRIJE ODLASKA. OPROŠTAJ. 


J OŠ samo tren, i prostor, što nas dijeli. 

bit će veći no igda do sada, 

A ja ću istom osjećati tada, 

Što ste mi bili i što niste htjeli. 

I dok ćete Vi u sjaju sunca sate 
Sprovoditi ljepše nego ovdje ove, 
Ostvarujuć’ Vaše željkovane snove, 

Ja ću ostat’ s mišlju, što je davno znate. 

A kad mi srce zaželi se slika 
Iz mladosti moje najsretnijih dana, 
Zatvorit ću oči, i stara će rana 
Uzavreti njima poput živog lika. 

Spuštat će se one ko ružična tkanja* 
Kao lake magle peluda i rose, 

A ja ću cjelivat Vaše meke kose — 

U mislima samo, dok ne mine sanja. 


K AD prošlošću zvat će se ovo, 
Što sada me ispunja cijelog, 
ja sveudilj mislit ću na Vas, 
Sjećat se proljeća svelog. 

Vi bit ćete sretni ko vazda, 
ja — sjećat se želje mi čiste, 

No korit ću usud, a i Vas, 

Što shvatiti znali me niste. 

A proljeće opet kad dođe 
I usahne cvijeće ovo, 

Vi pođite proljećem smjelo 
I trgajte cvijeće novo. 

Prospite latice putem, 

I gazite i njih ko moje, 

No čuvajte ipak jedno — 

Čuvajte latice svoje ! 


PRED SLIKOM IZ DJETINSTVA 


M OJ više nije taj vedar pogled iz djetinjstva rana 
i oči prozirno jasne i mirne, lik taj svjež i mlad 
Mrk danas pogled je moj. U očima svakog se dana 
sakuplja bol i jad. 

Zli čovjek je jedan alem iz srca odnio moga* 
teškom zgazio nogom igračke moje, srušio hram 
i oltar i zbacio mojega Boga. 

Sad ostao sam sam. 


Ja lutam sad po tami krvavijeh, zadrtih grudi, 
jer zgasli luč su mog života, po stazam prosuli drač, 
i život moj je bježanje od sebe sama i ljudi 
uz bolan jedan plač. 

Moj više nije taj vedar pogled iz djetinjstva rana; 
jedan zao je čovjek rasjekao moje sreće brv 
i nikad se vratiti ne će veselje prošlih dana. 

Srž moju toči crv. 

Aleksandar Iv. Fannyn. 

BRAK MALE RA 

ROMAN IZ OBIČNOG ŽIVOTA U VELIKO DOBA. 

Napisao SLAVKO JEŽIĆ. 

7 — Aljoša, čuvaj se ! . . . Fraulein Mitzi, 

fJlGl EZARE ! Cezare ! geben Sie acht!... Miles!. (( 


Mira je rastreseno gledala u daljinu. 
Terasom je strujio posve tihi lahor, 
koji se zaplitao u njezine kovrčice, 
što su ispod ovijenog rupca provirkivale povrh 
čela i okolo uha. odizao ih, svijao, lupkao njima 
opet o čelo, o uho ili o lice . . . Nad njom se nadvi- 
le smokvine grane, o kojima su visjeli zeleni plo¬ 
dovi, i bacale su na nju laku sjenu; ali kroz lišće 
je ipak dopirala po koja zraka sunčana i zausta¬ 
vljala se na svijetloj njezinoj kosi, što se sjala kao 
zlato na suncu . . . Sumorno protegnuta na platne¬ 
nu naslonjaču, u vlažnom još odijelu za kupanje, 
s ogrtačem, koji je prebacila preko ramena, napo¬ 
la razgrnutim, tako da se vidjelo pravilno dizanje 
i spuštanje ispupčanih grudiju... s otvorenom 
sveskom revije na koljenu desne noge, što ju je 
prebacila preko lijeve .... nehajno spuštenih ru¬ 
ku, malo nauznak zabačene glave i poluotvorenih 
ustiju . .. gledala je Mira snatrivo u daljinu, kao 
da bi željela otkriti crtu, na kojoj se velika kružni¬ 
ca obzorja siječe s beskrajnim morem . . . 

— Ave, Caesar, imperator!... Ova¬ 
mo, ovamo !-Na bovu ! .. . Vanja ! .. . Ave, 

M i 1 e s ! . . . Ne u čamac . . . Ovamo, Branka ! .. . 

Dolje, duboko, podno terase, plivači su bučili, 
pocikivali, dozivali se, smijali se, poprskavali vo¬ 
dom, sunčali se na kamenju i razgovarali.... 

A Mira kao da ništa nije čula, gledala je ras¬ 
tresenim pogledom u daljinu i sanjarila ... — ... 
»i spoznaše, da je ljubav veća od slave, i da se sre¬ 
ća rađa iz boli, i da sreća ne postoji izvan nas 
nego u srcima našim« . .. 

Sreća . . . On traži sreću . . . Nema sumnje, 
da je on u tu priču izlio svoje čežnje i svoja razo¬ 
čaranja . . . Hm, taj konflikt između slave i ljuba¬ 
vi... . tko bi znao? Htio bi možda da ga netko 
ljubi kao čovjeka, zbog njega sama, a ne kao pje¬ 
snika, zbog njegovih pjesama. Čula je češće, kako 
se pjesnici tuže na to, da se ljudi zagrijavaju za 
njihove pjesme, a na njih da zaboravljaju; čovjek 
je u njima ljubomoran na pjesnika ! . . . 

» . . .On je gledao samo sjajne njene oči i is- 
kao u njima ljubav. Ali Njene se oči sjahu i gle¬ 
dahu u dalj. Njega više nijesu vidjele .. .« — Da, 
to je strašno, kad misliš, da si na dohvatu svoga 
cilja, a on ti najednom iščezne ili se pomakne u 
nedogled . . . Život je ljudski pun razočaranja . . . 


Balustrada terase pravila je u perspektivi ve¬ 
liku pačetvorinu na plavomu nebu. Ispod gornje 
linije četverokuta znali su se morski talasići krije - 
siti na suncu . . . Mira zaklopi oči. 

— ... Kakova je ta ljudska duša !. . . Gdje- 
kada s nekim živiš dane, mjesece, pa i godine za¬ 
jedno, a da između tvoje i njegove duše nikad nije 
vrcnula ona nevidljiva iskra, koja rasplamćuje du¬ 
še i prekaljuje ih zajedno dubokom simpatijom. 
Gdjekad opet sretneš nekoga prvi puta u ovom 
životu, slučajno, nenadano, a čini ti se ipak, da si 
ga već jednom negdje sastao, i da ti je dobri stari 
znanac, koji te potpuno shvaća .. . Čudnovato . . . 

Upoznali su se dolje na liticama. Ona se s 
Aurorom sunčala i slušala njezino beskrajno ras- 
predanje o tom, kako bi se indijska nauka o seobi 
duša dala dovesti u sklad s kršćanstvom. Uto je 
nedaleko od njih izronio iz vode Cezar i popeo se 
na obalno kamenje. Aurora je jedva dočekala, da 
nađe partnera za razgovor, pa ga je zapitala, je li 
voda hladna. Time je led bio probijen. Upoznali 
se. Nekako je čudno lice napravio, kad je Aurora 
kazala njeno ime. — »A, v i ste gospođa Vysko- 
čil? Mali Vanja je dakle vaš ? . . . A ja sam mislio 
-« Tu se naglo prekinuo i sveo je razgo¬ 
vor na francusku književnost. Kasnije joj je pri¬ 
znao ako nije lagao, — da je on Auroru, kao 
stariju, držao gospođom direktoricom, a nju go¬ 
spođicom . . . S njenih trideset godina ! . . . 

Kad su prvi put zajedno razgovarali, ona ga je 
gledala s visoka, zatvorena i nedokučiva, a on se 
smijao, glas mu je malo zadrhtao, i ona je osjetila 
svoju moć nad njime. Pustila ga je, da se zabavlja 
s Madžaricama, s »frajlom«, sa svima — šta se 
to nje napokon tiče ? — ta znala je ipak, da on 
osjeća njezinu moć nad sobom. A to je godilo. Ima¬ 
la je u sebi nagon, da gospodari. Ni za kog nije ma¬ 
rila, ali htjela je, da svi oko nje budu manji od nje. 
To je u krvi. .. 

Rado ga je slušala gdje govori. Imao je toliko 
nijansa u drhtajima glasa, da si u njemu osjećao 
titranje čitave skale profinjenih čuvstava. Toliko 
diskrecije i mekoće bilo je u tom glasu, da te os¬ 
vajao, da je ulazio u dušu i odzvanjao u njoj tako 
sjetnim i nježnim tonovima . .. 

Branka ! ... Ne idite predaleko ... A 11 e n- 

t i !-U pomoć, Cezare ! .. . Udavit će me . .. 

jao . . . Miles ! . . .. 

Kako je sada uzbuđeno odjeknuo njegov glas, 
kad je zaviknuo »Miles«. Tako je on okrstio Au- 
roru zbog njezine čudne kape za kupanje, koja je 
zaista naličila na kapu rimskog vojnika. On bi je 
pozdravljao: Ave, miles Romane! A ona bi 
uzvraćala: Ave, Caesar, imporator!.,. 
I svi su im članovi društva govorili tako. Njemu 
naprosto »Cezar«, bez ikakvih titula, kao da pri¬ 
pada u familiju, a njoj, dabome, »Miles«. Čak i Kse- 
nija. Samo ona, Mira, govorila mu je uvijek »go¬ 
spodin doktor«. Nije mogla drukčije; trebala je 
neku distanciju . . . 

0 n je Aurori govorio samo »Miles«, Branki 
»milostiva Branka«, ali njoj uvijek »milostiva go¬ 
spođa«, bez imena. Očito je osjećao distanciju .. . 
Možda ga je čak i iritirala .. . 

— Ne predaleko 1 , Vanja ! . . . Ovamo, Cezare !... 
Branka ! .. . Miles !. . . k bovi ! . . . Branka-a-a !. . 

Ah ta Branka ! I Ona! Kako samo može biti 
takova ? Njezina vlastita sestra ! . . . Ona tako 
često zaboravlja, da je dama. Zar je nije stid ? — 
Neki dan se opet ovamo vratila, pa kad je vidjela, 
da je sad Cezar u neku ruku član obitelji, vladala 
se pred njim sasvim sansgene... upravo skan¬ 
dalozno! Pozvala ga je čak »na mejdan« — išla 
se rvati s njime ! A kad ju je oborio dolje, onako 
crvena i zasopljena naprčila je nos i isplazila jezik, 
te mu je rekla: »Pa ženska i onako mora da bude 
slabija !« . . . 

Preksinoć su opet razgovarali o ženidbi. Ona, 
Mira, draškala je Cezara, da bi mu prekrasno pri¬ 
stajala Aurora. Čini se, da mu to već »ide na ner¬ 
ve«, jer je bio vrlo nestrpljiv, i najednom je dosta 
reskim tonom rekao: »Ali, Miles je još toliki pu¬ 
poljak, da je premlada za takvoga starog ženska- 
ra, kao što sam ja !« . . . Njoj su trideset i četiri 
godine, a njemu dvadest i tri ! . . . 

On očito ne može da oprosti Aurori, što ga 
vječno naziva ženskarom, aludirajući na one Ma- 
džarice, a donekle i na »frajlu«. Za dokaz navodi 
Miles Cezarov hod. Svi ženskari, tvrdi ona, stupa¬ 
ju tako sitnim korakom . .. 

Branka je ovaj put dovela i Aljošu sa sobom. 
Kazala je Cezaru, da je Aljoša djevojka, a ne sin, 
ona bi mu ga dala za ženu. Da joj se oduži kom¬ 
plimentom, rekao je Cezar : »Onda bih ja najprije 
morao udvarati majci, da preko nje dođem u mi¬ 
lost kćerke«. »Jest da na mami probate, hoće li 
kćerka što valjati ! !« 

Zar to nije strašno? Gotovo da se stidi, što joj 
je to sestra ! ... I otkad je ona prispjela, Cezar je 
malne neprekidno u njezinu društvu. Dabome, 
takve žene više privlače muškarce . . . 


Mira se malo stresla, a zatim je ovila čvrsto 
ogrtač oko tijela, kao da je zima. Zatim se pod¬ 
bočila laktovima o koljena, a zubima je nervozno 
griskala stisnute šake. Naglo je disala . . . Ispod 
terase još su plivači bučili. 

— Sa sedamnaest su je godina udali. Zašto je 
pošla za Vyskočila? Ni sama ne zna. Možda iz 
prkosa. Mnogi su je odgovarali, a najviše otac . . . 
Dobri tatica ! Zašto sam ti prkosila ? . . . Mama je 
željela tu udaju, jer svaka se mati veseli, da joj se 
kćerka uda, A njena je mama bila vječita »garde- 
dama«, žrtva cijele obitelji. Koliko je noći mučno 
probdjela, »gardirajući« po plesovima i zabava¬ 
ma. Zaželjela si mira. Kad joj se kći uda, ići će ona 
na plesove i moći će drugima »gardirati.« I tako 
će se onda domoći mira i još će se ponositi uda- 
tom kćerkom. Glavno, da joj je našla čestitog i 
zdravog mladića za muža. 

Ali ona je bolje poznavala njenu narav od oca. 
Ona je nikad nije tako nagovarala, da bi to sa 
svojih šesnaest ili sedamnaest godina primijetila. 
Znala je to čak i tako udesiti, da je njen prkos još 
i povećala ... 

Mira uzdahnu i uspravi gornje tijelo. Nervozno 
prijeđe rukom preko čela i lica . . . Zatim se zavali 
u naslonjač i zabaci nauznak glavu. Ruke je sklo¬ 
pila na krilu. .. Revija se bila kliznula na tle . . . 

— Udali su je. Za čovjeka, koga je jedva i po¬ 
znavala, a kako i može sedamnaestgodišnja dje¬ 
vojčica da pozna ljude ? .. Veselila se, da će po¬ 
stati »dama«, samostalna i ozbiljna gospođa! 
Što je sve željela donijeti u brak, i što je sve od 
njega očekivala ! Sve, što je u romanima čitala, 
sve, što je mala njena glavica u fantaziji stvorila... 
sve se to imalo oživotvoriti u braku ! . . . 

No Venci je njje shvaćao. Njemu je godila nje¬ 
zina briga i nježnost, ali je to smatrao tako narav¬ 
nim — ta to je ženina dužnost ! — da se nije osje¬ 
ćao obvezanim bilo štogod za uzvrat dati. On je 
u život gledao »realno«, bavio se poslovima, brinuo 
se za materijalnu stranu u kući — i bio je uvjeren, 
da je svoju dužnost potpunoma izvršio' i da je naj¬ 
bolji muž na svijetu .. . 

A duša ? - 

Tu je bio potpuni jaz između njih. Zasjeklo joj 
se u sjećanje jedno veče, kad je sjela u naslonjač i 
uzela da mu čita iz Domjanićevih »Pjesama«, koje 
su upravo onda izašle: 

Ja ljubim vedre noći, kad bijeli cvjeta glog, 
a mjesečevo srebro na oštrom dršće trnu . . 

On je malo zijevao, premetao nogu s noge, a 
onda je dohvatio »Presu« i gledao negdje među 
zadnjim stranicama — valjda burzovne izvještaje 

u »Economistu« —, a to ju je silno pozlijedilo . . . 
Zaklopila je naglo knjigu, otišla u drugu sobu, ba¬ 
cila se na krevet i zaplakala ... On nije našao za 
vrijedno ni da pođe za njom, i da je zapita, što joj 
je . .. Šta više, njega je uvrijedilo, da ga je sa¬ 
mo tako ostavila sama u sobi, ne rekavši mu ni 
riječi kod odlaska . . . Četrnaest dana nijesu razgo¬ 
varali .. . 

Tako je pukao jaz među njima. Sve su se više 
otuđivali jedno drugomu, i njihove su duše ostale 
dvije zatvorene knjige, od kojih je svaki samo svo¬ 
ju znao čitati- 

Mira se strese, kao da su je srsi prošli, ustane 
i umota se u svoj ogrtač. Sunce se priklanjalo k 
zapadu. Žarilo se, i njegova se vatra razlijevala 


utapajući se u moru. Mira je čas dva gledala u da¬ 
ljinu u sunce, a onda se ogledala oko' sebe. Oči su 
joj bile vlažne. 

Kupališni su gostovi sve više dolazili na terasu. 
Neki su još zaostali na obali, a drugi su se šetali 
parkom. Većina je pošla u odaje, da se preobuče 
za večeru. 

Mira se sagnu za revijom, koja je ležala na 
zemlji. Kod toga joj pogled padne na fino uvezanu 
knjigu, što se nalazila na jednom naslonjaču u bli¬ 
zini. Bila je to Apulejeva pripovijest o »Zlatnom 
magarcu«, koju joj je Cezar već pred par dana 
obećao posuditi. Segnu dakle i za njom, pa ie 
skupa s revijom stavi pod pazuhu i pođe u svoju 
sobu. (Nastavit će se.) 


SLIČICE IZ ŽIVOTA 

Napisala JOSIPA GLEMBAY 


I. 

OSLJEDNJI kupališni gosti Varaždin- 
skih toplica okupili se lijepog jesen- 
skog dana na maloj željezničkoj sta- 
nici. Prtljaga je predana, vozne karte 
su kupljene, a na crnoj ploči označeno je zakaš¬ 
njenje. Toga radi srde se svi, izuzevši ono dvoje, 
mladi par, koji šeće ispred stanice. Njima je naime 
vrlo drago, što im je slučaj vrijeme do rastanka 
produljio za pola sata. 

On i ona našli se u Varaždinskim toplicama, 
rado se gledali i izvrsno zabavljali. On je domaći, 
a ona iz Slavonije, pa se danas vraća kući. Za 
njena dvomjesečnog boravka u kupalištu često se 
činilo, kao da je kucnuo odlučni čas, u kojem će 
kocka pasti — oni se združiti —, ali eto svanuo i 
posljednji dan, a ta kocka ipak još nije bila pala. 

Zar je to slučaj skrivio — ili sudbina nije do¬ 
pustila. Tako se možda pitao on i sada gledajući 
je uozbiljen i žaleći, što je lijepo, bezbrižno vri¬ 
jeme tako brzo prošlo. 

Isto pitanje mučilo i nju, koja nervozno okreće 
lijepu kitu cvijeća, koju joj je on predao u znak 
opraštanja. 

Pitala se tako i njena majka, koja je naumice 
sjela podalje na klupu, nadajući se još, da će on 
valjda u posljednji čas izreći one odlučne riječi, 
koje će nju, majku, napokon osloboditi od puto¬ 
vanja u kupališta, na koja se evo već treću godinu 
bila odlučila i silu novaca potrošila, a sve zato, 
da svoju kćerku negdje udomi. 

Otegnuti žviždaj lokomotive — voz dolazi. Svi 
se užurbali. I ona prihvati svoju malu putnu tor¬ 
bicu, a desnicu pruži njemu. 


— Sretan vam želim put, reče on srdačno na¬ 
klonivši se uljudno majci i njoj. 

— Zbogom ... do viđenja, odvrati majka, 
gledajući ga pronicavo naglasivši posljednje dvije 
riječi. 

— To bi me svakako usrećilo, odvrati on, 
ali, žalibože ne mogu predmnijevati, da ćemo 
se ikada još gdje vidjeti. Kako vam je poznato, 
moja me služba zove, da ostavim milu hrvatsku 
domovinu i da pođem preko mora u Ameriku. 

— Ulaziti, ulaziti, opomenuo kondukter put¬ 
nike. Majka i kći bile su posljednje, koje su ga po- 
slušale i smjestivši svoje stvari u mreži nad sjeda¬ 
lima stale na otvoreni prozor vagona. Vlakovođa 
dao znak za odlazak. Voz krenuo, a on se otkrio 
i mahao šeširom pozdravljajući ih posljednji put. 

Ona mu odzdravila malim rupčićem od čipaka. 
Blijedo svoje lice nagnula nad njegovu kitu cvi¬ 
jeća, na koju kanu dvije krupne suze iz njenih 
očiju. 

Majka sjedne zlovoljno na meko sjedalo i pro¬ 
tisne srdito kroz zube: — budi pametna, do godine 
bit ćemo valjda bolje sreće — a ovoga — za¬ 
boravi. 

— Da majko — odvrati kći poslušno, a blije¬ 
doga joj lica nestalo s prozora ... 

Zbogom ostaj, djevo mila. .., pjevuckao netko 
tiho do njega, koji je ostao na stanici h zurio za 
vozom. Obazrevši se ugleda vedre oči svoga pri¬ 
jatelja. 

— Tako je, brate, reče — a sad tražimo dalje. 

— To dakle još nije bila prava? 

— Nipošto. — Dvadeset tisuća dinara to je za 
me premaleni uteg, nema ravnoteže, nasmije se on 

— Peterostruki najmanje, zar ne, bio bi istom 
pravi uteg? 

— Naravno — i za to velim: Šteta, inače mo¬ 
gao bih je uistinu voljeti. 

— Hm — to je zaista bila mila bubica. 

— Pogodio si, samo nije zlatna bubica — i baš 
za to nijesam je smio pridržati, već morao dopu¬ 
stiti — da odleti. 


gorka kapljica. Da li iz nestašluka ili zlobe, pravo 
si nije bio toga svijestan, dobacili mu vršnjaci na¬ 
dimak »Smolčić« i to s razloga, što je na primjer 
baš on bio onaj, koji se potepao i pao, kad su se 
igrali »hvatanja«. PrJ skakanju preko grabe svi bi 
preskočili, samo Mišin skok bio prekratak. Videći 
ga onda u grabi, do koljena u vodi, kadšto i u 
blatu, nasmijali su mu se iz svega grla: o Smol- 
čiću, Smolčiću! 

Svaki put navrele mu suze na oči, ali zube bi 
stisnuo i šutio. Ma pravo vele, uviđa to i on ... 

Nadošlo vrijeme, i Mišo će u školu. Baš u tom 


II. 

Smola je bilo već to, što je Mišo imao smolu 
biti sin oca, kojemu je pošteno doduše ali ipak fa¬ 
talno prezime glasilo Smola. No što ta riječ znači 
u zlokobnom svom značenju, to je Mišu naučila 
poimati istom budućnost. 

Mišino djetinstvo bilo vedro i sretno, tek po- 
gdjekad ogorčavala mu njegovu slast po koja 


odlučnom času života stigne ga smola, ne, puno 
više, prava nesreća. .. umrije mu dobra mati. 
Dan prije početka školske godine odnesoše 
je na vječni počinak. Sutra dan prebacio Mise 
svoju školsku torbicu preko ramena, stao na kućni 
prag i gledao, kako se djeca žure u školu. One, koji 
tim putem idu prvi put, vode njihovi roditelji. Mišo 
se obazre i pogleda oca; ovaj je sjedio u sobi uza 
stol, podlaktio se i kao da je zaboravio na sve oko 
sebe — ćuti samo bol, koja mu srce cijepa, 

— Oče, skoro će osam sati, plaho će Mišo. 

— Pa ako će ... promuklim glasom odvrati otac. 

— Moram u školu. 

— Idi! 

— Da oče, zadrhtao Mišin glas, i Miso se uputi 
sam. 

Došao je posljednji h morao sjesti na posljednje 
mjesto, u posljednju klupu. Smola ga dakle i opet 
bije . . . bije pri prvom koraku u život. .. 

Vrijeme odmicalo. Miso je bio marljiv, učio 
rado. Otac to vidio i zaželio, da Misi jednom bude 
bolje nego što je njemu. Radio je neumorno, samo 
da Mišo može u gimnaziju. Mišo žudio da postane 
liječnik, da uzmogne liječiti bolesne i pomoći svi¬ 
ma, koji trpe. Da na visoku školu može poći, bila 
mu obećana i državna potpora, a dobio ju mjesto 
njega jedan od Mišinih drugova, koji ju je trošio 
samo na sitne svoje izdatke. 

Čuvši to otac reče žalosno: Sinko, tvoja se želja 
sad ne može ostvariti. 

— Ne može, uviđam i ja, ponovi Mišo, poći ću 
dakle za učitelja. I to je zvanje plemenito, podaje 
danomice prilike, da po djeci svome hrvatskom 
narodu koristim. 

Polazeći tom životnom stazom, ne ću ti biti 
više augo na teret. Dobri Bog dat će valjda, da mi 
moja smola ovaj put postane blagoslovom. 

Marljivo i strpljivo prianjao Mišo, kad je dobio 
učiteljsko mjesto, k zvanju, za koje nije imao u 
sebi poziva, a ni ljubavi. U izvršivanju svoje duž¬ 
nosti’ nije bio spretan, tako postane vremenom 
pravi učiteljski mučenik. Sve, što je činio i poku¬ 
šavao, bila uzaludna muka, svako njegovo prega- 
ranje ostalo bez uspjeha. 

U kući, u kojoj se Mišo nastanio, u maloj sobici 
pod krovom stanovala je i marljiva mlada švelja, 
koja je od zore do mraka iglom radila i pri tom 
svom poslu vazda bila sama kao i Mišo. 

Vidio to Mišo. Najprije oćutio samilost, onda 
zanimanje, a najposlije, kad su se lično upoznali, 
počeo djevojku štovati i zavoli je. 

Jednoga dana rekao joj to i zaprosio je misleći, 
da će im složnim silama teret života biti lakši, sve 
nedaće snošljivije. Ona pođe za njega. 

Isprva bilo uistinu obima ljepše, a to potrajalo 
sve dotle nizom godina, dok ona ne počne kašlju- 
cati, a bolest joj sve to jače život podgr iza vati. 
Kad je proljetno sunce jedan dan zavirilo u Mišin 
skromni stan, odrazile se tople sunčane zrake na 
drvenu lijesu, u kojem je počivala njegova druga¬ 
rica. 

Mišo opet sam, a da mu nesreća bude još veća, 
zabrinuli ga i dugovi. Za nju učinio je sve ... uči¬ 
mo je pače više nego je mogao ... sve u nadi, da 
će joj moći povratiti zdravije. Borio se kao utoplje¬ 
nik. Mislio, da sunce mora napokon doći i pred 


njegova vrata, ali sve, sve mu izmicalo . . . čak i 
ono, što je mislio, da već drži u ruci. Mišo postajao 
uslijed toga sve malodušniji, sve umorniji, a jedne 
noći zaklopi i on svoje oči zauvijek u mrzloj za¬ 
puštenoj sobici. 

U tihom sprovodu iznesoše Mišin lijes na vječni 
počinak, a sahraniše ga do nje, za koju se sav is¬ 
trošio. 

A. ona hrpica znanaca, koja je išla za lijesom, 
tvrdila u tihu razgovoru, sjećajući se njegovih 
nemilih doživljaja, da je taj dobri Mišo uistinu bio 
Smolčić, 

III. 

Došao prijatelj k prijatelju. Domaćin odmah 
opazio, da je pridošlica žalostan... i očajan. Sa- 
žalno ga stoga upita, što mu je, a ovaj to pitanje 
kao jedva dočekao. Bujica riječi navali mu na 
usta, a smisao kratak: — traži, da ga prijatelj iz¬ 
bavi iz novčane neprilike. Ne traži on gotov no- 
vac, već samo sitnicu, njegov potpis na mjenicu. 

Puka formalnost, potkrepljuje svojim pošte¬ 
njem. Za tri mjeseca imat će stalno svotu, koju 
danas nema. Onda će smjesta namiriti dug, a time 
*' prijatelja razriješiti od prividne obveze. 

Domaćin, uzoran otac, gledao u duhu bijedu u 
domu prijateljevu. Vidio sitnu nejačad, koja će, 
ne pomogne li on, još danas ostati bez domaćeg 
ognjišta, a sjutra plačući tražiti uzalud od majke 
svoje — kruha. 

Prikazala mu se i bijedna žena, kako po pustom 
domu skuplja preostale još ostatke negdašnjeg 
svog lijepog miraza, jer najvrednije oteše joj sve 
malo po malo vjerovnici. Vidi je, kako oklijeva 
ostaviti dosadašnje svoje zaklonište, jer ne zna, na 
koju stranu da krene. 

Užasno — ako sve to priviđenje postane zbi¬ 
ljom. A on, on može svu tu bijedu ukloniti s dvije 
napisane riječi, sa svojim potpisom. Pomisli na 
svoju milu porodicu. Da nju takova nesreća sna¬ 
đe ... i kako bi se on odužio onom, koji bi mu po¬ 
mogao. Za to je njegovo isprva namršteno čelo po¬ 
stajalo sve vedrije, lice mu poprimi blagi izražaj, 
grudi širi sreća, što je kadar, da malom, prijatelj¬ 
skom uslugom tolike njih usreći. Bez daljega 
piomišljavanja prihvati pero i potpiše mjenicu, 
koju je prijatelj metnuo pred njega na stol. 

Čas poslije stisne pridošlica domaćinu zado¬ 
voljno tuku, zasipavajući ga zahvalom. Odlaziti 
na oko oklijeva... no domaćina ga sam goni, da ide. 

Dani se ubrzo nizali u mjesece. Odonda doma¬ 
ćin svoga prijatelja doduše nije viđao, ali onaj dan, 
kojega je dospjela mjenica, pokuca na njegova 

vrata — umjesto prijatelja, izaslanik gradske ban¬ 
ke i uručio mu mjenicu, koju on kao jamac danas 
ima da isplati, jer njegov prijatelj, koji je tu mje¬ 
nicu prije tri mjeseca unovčio, dobio je novac samo 
na temelju potpisa jamca, budući da on sam ne bi 
novac dobio, jer je banki poznat kao čovjek, koji 
svojih dugova ne plaća. 

— Zar ja da platim ?! začudi se domaćin i doda, 
— ma to je dužnost moga prijatelja. 

— Svakako, nasmije se izaslanik banke, možda 
bi on toj dužnosti i udovoljio, da je isti dan, kad je 
od banke primio novac, na kartama dobio i bar 
podvostručio, — ali sreća mu je kao obično okre¬ 
nula leđa — on je izgubio sve do posljednjeg di¬ 
nara. 


— Kakve karte! Bolest u porodici ga je prisilila, 
da uzajmi na mjenicu — sam mi je rekao. 

— To je lako moguće, mi u banci to bolje zna¬ 
mo. Potvrdit će vam to i gospodin Dobitić, komu 
smo na zahtjev vašega prijatelja, a u njegovoj pri¬ 
sutnosti svotu isplatili. 

Domaćin udovolji svojoj dužnosti, a onda pohiti 
nevrijednom svom prijatelju. Ovaj se, saslušavši 
opravdani prikor isprva mrve smeo, a onda od¬ 
vrati, kao dosjetivši se jedva : da, da, moguće da ja 
bilo tako, ali danas se toga više ne sjećam. Uosta¬ 
lom, ako ti na uzvrat čim god mogu služiti — drage 
volje — samo od mene ne traži novaca ni kredita 
— jer toga nemam — a to je bio i onda pravi razlog 
moje male apelacije na tvoju dobrotu i kesu . . 


MARIJA MAGDALENA 

DRAMA U TRI ČINA S EPILOGOM 
Napisao FRAN GALOVIĆ 
(Nastavak) 


M a r c e 1 o : 

(razumio je neizrečenu riječ; naglo): 

Ti lažeš! Imaš nekog drugoga, 

I želiš, da ti više ne dođem! 

Marija Magdalena: 

Ja nemam nikog .... 

M a r c e 1 o : 

A1 ćeš imati! 

Marija Magdalena: 

To ne znam .. . 

M a r c e 1 o : 

Ne znaš! Misliš me odagnat, 
Da više nikad — ! Ne! Ni pomisliti 
Ja ne smijem, da ti ćeš —! Zašto onda 
Zatravila si dušu, misli? Zašto 
Sva mladost moja dršće tek za tobom? 

I zašto —? 

(Glas mu se uduši od srdžbe.) 

Marija Magdalena: 

Znadem sve. Razumijem te. 

I možda sam te nekoć voljela, 

I možda ti si bio jedini 

Trak jasnog sunca, lijep, dobar, blag, 

U pustoši, što padala je na me, 

A1 evo, sada — sve je drukčije . . . 

M a r c e 1 o : 

Zar misliš, da ću kao pseta ova, 

Što nestadoše, i ja otići? 

A ti da onda ponosno se smiješ 


I da se mome bolu raduješ? — 

Ne! — Varaš se! 

Marija Magdalena: 

Učini, štogod hoćeš, 

A1 bit će tako! 

M a r c e 1 o : 

(trgne bodež): 

Vidiš li taj nož! 

Marija Magdalena: 

Pa udri! Evo! — Ja se ne mičem. — 

Što čekaš? — Udri! Zar se bojiš možda? 

M a r c e 1 o : 

(groznim šaptom): 

I ti i on! — Razumiješ li? — Ja ću 
Ma na kraj svieta proći! .. . Da je bog, 

Ja u grud ću mu ovo gvožđe tisnut! 

A1 reci, je li lijep? 

Marija Magdalena: 

Ne vidjeh ga 

I ne znam ga . . 

M a r c e 1 o : 

Sad opet lažeš! 

Marija Magdalena: 

Ne.— 

Da lažem, zar bih onda rekla sve? — 

Ja sve ti kazah! — Danas ću ga vidjet. . . 

Marcelo: 

Već danas? 

Marija Magdalena: 

Jest! 

Marcelo: 

(grozničavo, naglo): 

A ovu noć? 

Marija Magdalena: 

Ja ne znam. 
Marcelo: 

Na čijim ćeš je provest grudima? 

Marija Magdalena: 

Na grudma onog, što će danas doći! 
Marcelo: 

(muklo): 

Ah! 

(Stanka.) 

Marija Magdalena: 

Idi sada . . . 

Marcelo: 

Idem. Doći ću . . . 

Još ovu noć ... I nadaj se ... Naoštrit 
Ja svoj ću bodež . . . 

Marija Magdalena: 

Ako li se slomi? 


Marija Magdalena: 

(stane pred njih u potpunoj ljepoti) : 

Ja sam spravna ! 
Drugi farisej: 

(promatra je) : 

Da, lijepa sj ko sunce ! — Ponosna 
Ko kraljica ! — I ne će ti odoljet ! 

Treći farisej: 

Svu raskoš prospi, da ga smamiš. — Mora 
Pred licem puka sinut pobjeda, 

Jer domala će glupa svjetina 
I kralj em svojim prozvati ga. 


Prvi farisej: 

Na magarici ušao je u grad. 

I ljudi mnogi halje prostriješe, 

A drugi režu granje, bacaju 
Po putu ! Viču ! — Doskora će amo ! 


Eno, 


Drugi farisej: 
(Mariji Magdaleni) : 

Ti ovdje čekaj, pa kad bude tuj 
Nadomak dvoru tvome, siđi tada 
I stani preda nj! 


Marcelo: 

On probiti će oklop najtvrđi 
Ko žarka iskra, što se s crnog neba 
U olujnome biesu otkine 
I para tamu, oblake i vihor, 

Da negdje padne poput osvete. 

Marija Magdalena: 

(u nekoj prkosnoj obijesti): 

A1 da se ipak slomi bodež taj? 

Marcelo: 

(reskim šaptom): 

O tvoju grud se ne će slomiti! 

(Izađe naglo na desno.) 

Marija Magdalena: 

(ispruži ruku kao da ga želi zadržati, ali on je već nestao. 
— Ona se obazre po velikoj, mramornoj dvorani. Sama je. 
Sve je puno sunca i veselja, ali u njezinoj se duši diže neki 
nemirni val — kao prije oluje, i ona se nehotice uhvati ru¬ 
kama za prsa. Pođe prema trijemu, ali u taj čas zadršće 
zastor na lijevim vratima). 

Prva dvorkinja 

(odgrne zastor sasvim i pusti u dvoranu tri fariseja, pa ode 
natrag u odaju). 

Prvi farisej: 

Kroz tajna vrata uđosmo, da tkogod 
Ne posumnja i da nas ne vidi, 

Gdje u tvoj dom smo došli . .. 


Treći farisej: 


To pobjeda je tvoja ! 


Ako I’ ponikne, 


Prvi farisej: 

Da uklonimo toga čovjeka, 

Jer ako budi mrtve, ne smije 
Ni časka više bit među nama, 
Ta, svi bi reklJ, da je Mesija ! 


Moramo 


Drugi farisej: 

(Mariji Magdaleni) : 

Izvrši djelo svoje, kako valja, 

I kajati se ne ćeš ! 

Treći farisej: 

Nagrada — 

Marija Magdalena: 

(prekine ga) .* 

Zar nagrada ? — A što ćete mi dati ? — 

Moj dom je prepun zlata i dragulja 
I grimiza i mirisnoga ulja 
I svega! — Ne. Ja ne ću nagrade! 

Ja činim ovo samo radi sebe, 

Da njega, što ga zovu Mesijom 
Kraj svojeg loga gledam. — Otet ću ga 
I svjetini i svima ! — Bit će moj 
I samo moj ! 

Prvi farisej: 

Učini, kako 

Tek da u hramu više ne bude, 

Na vodama, u pustinjama, svuda, 

I da ko danas ne slavi ga puk. 


Drugi farisej: 
Osudit bi ga trebalo i ubit! . . . 

Marija Magdalena: 
I ubit? Zašto? 

Treći farisej: 
Marija Magdalena 

(kao jeka) : 

Ko da mi nešto tajno govori, 

Da on će doniet nepoznate slasti 
U moju dušu .. . 


Žao ti je ? 
Žao ? — 


Prvi farisej: 

Ne slušaj te glase, 
Jer lako bi te prevariti mogli.. . 

Marija Magdalena: 

Što dulje slušam jeku njihovu, 

To pobjeda se žari silni je 

Ko sunce ovo ! — Jednim pogledom 
Do u dno srca njegova ću doći 
I tamo vidjet spasenje i ljubav 
I ono, što sam zalud tražila 
U stotinama žarkih očiju ! 

(Zatvorila je oči.) 

Da, vidjeti i sve upoznati : 

Mrak ponoći i zlato podnevno 
I drhtat zore i smrt sutona ! 

(Izdaleka se čuje šum glasova kao hučanje mora. Gdje- 
koji poklik, zanesen vjetrom, razbira se jasnije, ali se do¬ 
znala izgubi opet u valu klicanja.) 

Prvi farisej: 

Čuj, dolaze ! 

Drugi farisej: 

Poludjeli su svi ! 

Treći farisej: 

Sad pođimo, da ne vide nas ovdje. 

Prvi farisej: 

(Mariji Magdaleni) : 

A ti — ! 

Marija Magdalena: 

(nije otvorila očiju, samo je zadrhtala, kad su glasovi do- 
letjeli u dvoranu) : 

Umukni! On to dolazi ! 
(Rasklopi vjeđe.) 

Još uviek sunce ! Slušaj.,, slušaj pjesmu ! 

Prvi farisej: 

Ne snatri sada, nego dobro pazi 
I gledaj 1 

Marija Magdalena: 

Hoću 1 

Drugi farisej: 

I ne promaši! 
Marija Magdalena: 

(još uvijek sluša one glasove) : 

Vas život moj u dozivu će silnom 
Zavapl't čežnjom posljednjom i prvom ! 

Prvi farisej: 

Mi stajat ćemo vani, gledat ćemo, 

Dok bljesne snaga tvojih zjenica . . . 

Drugi farisej: 

A onda valja narodu pokazat 
Slaboću toga lažnog proroka, 

Sto smamiti ga može grješnica 
Golotom svojih grudiju . . . 

Treći farisej: 

Nek tada 

I dalje priča, nek čudesa pravi ! 

A1 hajdmo ! 

Prvi farisej: 

Već su blizu ! 


Drugi farisej: 

(Mariji Magdaleni) : 

Pazi dobro ! 

(Sva trojica odu na desno i spuste za sobom zastor.) 

Marija Magdalena: 

(ostala je opet sama. Sva je opojena od onih glasova, zjenice 
joj gore, a usne dršću. Ruke se rašire odjedared u žudnji 
plamenoga zagrljaja. U tome grozničavom drhtaju okrene 
se prema trijemu, a tamo se pomolio nenadano lik njezina 
sluge). 

A s u r : 

(zadihano) : 

O gospo !.., 

Marija Magdalena; 

Šta je ? 

A s u r : 

Ne vidjeh još toga 
U svome žiću nigda ., . Kao vali 
Kad otkinu se vjetrom tjerani, 

Pa streme, srću valjajuć se napried, 

I ne može ih nitko sustaviti, 

Već samo ruše, dižu se i rastu, — 

Baš tako sada ulicama vrvi 
Nepregledna i silna gomila 
I kliče, vapi, maše granama : 

»Hosana tebi, koji dolaziš 

Med' narod svoj u ime Gospodnje ! 

Hosana tebi na visinama !« 

Marija Magdalena: 

(pohiti na trijem) : 

Da 1’ već se vidi ? 

Asur : 

Samo silni talas 
Bjeline, granja dršće u suncu, 

Razaznati se ništa ne može ! 

Marija Magdalena: 

Ti vidio si ? 

Asur: 

Jesam. Lice mu je 
Ko nebo jasno . .. Ušao je u grad. . . 

Vas Jerusalem uzbuni se namah 
Sve pitajući : »Tko je ? Tko je došo ?« 

A narod reče : »To je prorok .., Isus .. . 

Iz Nazareta Galilejskoga !« 

I u hram nato uđe božiji, 

Izagna sve, što kupovahu tamo, 

Ispremeta im trpeze i klupe 
I reče im : »U pismu stoji ovo : 

Moj dom je kuća molitve, a vi 
Načinili ste spilju hajdučku !« — 

I hromi, sliepi k njemu dođoše 
I iscieli ih ! . .. 

(Nastavit će se.) 

MARIJA CHAPDELAINE 

PRIPOVIJEST IZ FRANCUSKE KANADE 
Napisao LOUIS HeMON. Prevodi Dr. DRAGO ĆEPULIĆ 
(Nastavak) 


P RODAJETE dakle zemlju ? 

— Da. Govorio sam o tom s tri Fran¬ 
cuza, koji su prošlog mjeseca došli u 
Mistook. Valjda ćemo se pogoditi. 

— Ima li tamo, gdje ste vi, Kanađana? Govori 
li se tamo francuski? 

— Tamo, gdje sam bio najprije, u Državi Maine, 
bilo je više Kanađana nego li Amerikanaca i Iraca, 
i sve govori francuski. Ali tamo, gdje sam sada, u 
Državi Massachusseto, ima ih manje. Ima ipak ne¬ 
koliko obitelji. Večerom se ide na posijelo . . . 

Samuel je neko vrijeme mislio ići na Zapad, 
reče mati Chapdelaine, ali ja ne bih nikako bila 
pristala. Sred naroda, koji samo engleski govori., 
ja bih bila nesretna sav svoj vijek. Ja sam mu uvi- 
jek govorila: »Samuel, Kanađanima je još najljepše 
među Kanađanima«. 

Kad francuski Kanađani govore o sebi, oni uvi¬ 
jek vele naprosto: »Kanađani«, A svim ostalim ra¬ 
sama, koje poslije njih napučiše zemlju do Tihog 
Oceana, ostaviše, kad o njima govore, njihova na¬ 
rodna imena: Englezi, Irci, Poljaci, Rusi, ne dopu¬ 
štajući ni jednog časa, da bi njihova djeca, ma bila 
baš i u toj zemlji rođena, mogla jednako za sebe 
tražiti ime »Kanađani«, Taj oni naslov zadržavaju 
za se posve naravno i ne misleći nanijeti kome 
uvredu, zbog svog junačkog prvenstva po vremenu. 
— A je li to veliko mjesto, gdje ste vi? 

— Devedeset tisuća, reče Lorenzo kao čedno. 
— Devedeset tisuća. Više nego Quebec! 

— Da. A vozom ima samo uru do Bostona. A 
to, to je zbilja veliko mjesto. 

Onda im stane pričati o velikim amerikanskim 
gradovima i njihovu sjaju, o obilnom i lakom ži¬ 
votu, što ga vode masno plaćeni radnici. 

Svi su ga slušali šutke. U pravokutniku, što ga 
sačinjavahu otvorena vrata, zadnje se grimizno- 
crvene boje neba gubile u bljeđe nianse, kojima se 
nejasna masa šume činila golemom crnom pozadi¬ 
nom. Komarči nahrupiše u tako brojnim četama, 
da je njihovo zvrndanje sačinjavalo buku, golemu 
duboku notu, koja ispunjaše proplanak poput ka¬ 
kova mukanja. 

Telesfor, naloži otac Chapdelaine, priredi 
nam »boukane«-u . . . Uzmi stari kotao. 

Telesfor uzme kotao, čije se dno već počelo ra¬ 
stavljati, metne u nj zemlju, napuni ga suhom stru¬ 
gotinom i grančicama, koje zapali. Kad se vatra 
razbukti do jasna plamena, povrati se s naručajem 


trava i lišća, i time prekrije taj plamen. Podiže se 
stup opora dima, koji vjetar potjera u kuću, i koji 
razagna bezbrojne komarce, koji se uzvrpoljiše. 
Napokon odahnuše malo i mogoše da se užiju malo 
mira, da prekinu boj s njima. 

Zadnji se komarac sjede na lice male Alme- 
Rose. Ozbiljna glasa ona recitova sakramentalne 
riječi: 

Muho, đavolska muho, moj nos nije javni trg! 

Nato hitro zgnječi životinjicu jednim udarcem. 
Boucane ulažaše kroz vrata u krivudastu stupu. 
Pošto uđe u kuću, gdje je više nije tjerao vjetar, 
ona se nadimaše i razastiraše širom u tankim obla¬ 
cima. Zidovi se kao izgubiše i kao udaljiše. I grupa 
ljudi, koja je sjedjela između vratiju i peći, svede 
se na krug smeđih lica, koja su kao visjela u bije¬ 
lom dimu. 

Pozdrav svi! začu se jedan jasni glas. 

I Fran^ois Paradis iskrsne iz tog oblačja i pojavi 
se na pragu. 

Marija čekaše njegov dolazak već više sedmica. 
Pol sata pred time, kad začu neke korake pred 
vratima, krv joj udari u slijepočnice, pa ipak je i 
sada nazočnost onoga, koga ona iščekivaše, trgne 
poput dirljiva iznenađenja. 

— No, ponudi svoju stolicu, Da’ Be! uskliknu 
mati Chapdelaine. 

Četiri posjetioca, koji stigoše s tri razne strane, 
sabraše se kod nje: ta je misao dostajala, da je is¬ 
puni veselim uzbuđenjem. Doista će to biti važno 
posijelo. 

Ha, ti što uvijek veliš, da smo kao izgubljeni 
u šumi i da nigda nikoga ne vidimo. Brojimo samo 
jedanaest odraslih lica. 

Sve stolice kuće bijahu zaposjednute. Ezdra, 
Tit Be i Eutrope Gagnon zapremiše klupu, otac 
Chapdelaine sjedaše na prevrnutom stolcu, a Te¬ 
lesfor i Alma-Rose na pragu nadzirahu vatru u 
vedru, koja se sveđer dimila. 

— Gledajte, poviče Efrem Surprenant, koliko je 
tu momaka, a samo jedna djevojka! 

Pobrojiše momke. Tri sina Chapdelaine, Eu¬ 
trope Gagnon, Lorenzo Surprenant i Fransois Pa¬ 
radis. A djevojka. .. Svi se pogledi skrenuše na 
Mariju, koja se lagano nasmije i zbunjena ponikne 
očima. 

— Jesi li dobro putovao, Frant^ois? 

On je išao uz rijeku sa strancima, koji su išli da 
kupe koža u divljaka, razjasni otac Chapdelaine. 

I on formalno predstavi ostalim posjetnicima 
Fran^ois Paradisa, sina Fran 9 ois Paradisa iz Saint- 
Michel-de-Mistassini. 

Eutrope Gagnon poznavaše ga po imenu. Efrem 
Surprenant bijaše poznavao njegova oca: te bijaše 
velik čovjek, još veći od njega, i snage, da takve 
nema. Preostajaše samo, da se protumači nazoč¬ 
nost Lorenza Surprenanta, koji dolažaše iz Udru¬ 
ženih Država, i sve bijaše tada u redu. 

Jesam li dobro putovao? odvrati Fran^ois. Ne 
baš odviše. Jedan od Belgijanaca je dobio groz¬ 
nicu i gotovo umro. Zatim je bilo već odmaklo 
doba, mnoge divljačke obitelji bjehu već sašle u 
Sainte-Anne-de-Chicontimi i nije ih se moglo vi¬ 
djeti. I napokon su prevrnuli jedan čamac silazeći 
preko jedne bujice i mi smo bili u trista muka, da 
polovimo kože ne računajući, da se jedan »boss« 
gotovo utopio, onaj, koji je imao groznicu. Ne, 
cijelim putem nije bilo sreće. Ipak smo se evo 
vratili, i tako smo svejedno odvalili jedan »job«. 

Jednom kretnjom on izrazi, da je obavio svoj 
posao, primio svoju plaću, i da mu je malo stalo 
do eventualnog dobitka ili gubitka. 

— Tako smo svejedno odvalili jedan »job«, ope- 
tova polagano. Belgijanci se žurili natrag u Peri- 
bonku, da onamo stignu sjutra u nedjelju. Ali bu¬ 
dući da je s njima ostao jedan drugi čovjek iz 
našega kraja, ja sam ih ostavio, neka siđu sami, 
pa sam evo došao, da bdijem kod vas. Lijepo je to 
opet bdjeti kod kuće! 

Njegov je pogled zadovoljno bludio siromašnom 
sobom, punom dima, i ljudima, koji ga okruživahu. 
Među svim tim smeđim licima, pocrnjelim zrakom 
i suncem, njegovo lice bijaše najvećma smeđe i 
najvećma pocrnjelo. Njegova odjeća bijaše veo¬ 
ma poderana. Jedan kraj njegova rastrgana 
vunena prsluka padaše mu na pleća. Indijanske 
čizme zamjenjivahu njegove proljetne čizme. Či¬ 
nilo se, da je sa sobom donio nešto od one divlje 
naravi »uz gornje rijeke«, gdje se Indijanci i ve¬ 
like životinje zabušiše kao u sigurno zaklonište, 
I Marija, koju je njen život činio nesposobnom da 
razumije ljepotu te prirode, baš jer joj bijaše tako 
blizu, ipak osjećaše, da se nešto magično javilo i 
opajalo je svojim ljubavnim sokovima. 

Ezdra pođe po karte blijedocrvena naleđa, ode¬ 
rane na uglovima, među kojima se crvena dama 
bijaše izgubila i bila je nadomještena jednim pra¬ 
vokutnikom od živo crvena kartona s vrlo jasnim 
napisom »dama crvena«. 

Stadoše igrati četiri-sedam. Oba Surprenanta, 
stric i nećak, imali su za drugove u igri mater od¬ 
nosno Mariju Chapdelaine. Iza svake bi partije onaj 
par, koji je bio potučen, ostavio stol, i ustupio svo¬ 


je mjesto drugoj dvojici igrača. Noć se već bijaše 
posve spustila. Kroz otvoren prozor uđe nekoliko 
muha i prošeta kućom uz svoju razdražljivu glazbu 
i ubode. 

— Telesfor! zaviče Ezdra, pripazi na »boucane«, 
evo opet ulaze muhe. 

Nekoliko časaka zatim i opet dim ispunjaše ku¬ 
ću, taimain i goitovo zagušljiv, ali igla zato svi prihva- 
tiše s veseljem. Posijelo se nastavi svojim tihim ti¬ 
jekom. Igrati jednu uru na karte, izmijeniti nekoli¬ 
ko riječi s posjetiocima, koji donose novosti iz ve¬ 
likog svijeta, to se još evo zove užitak u zemlji 
Quebec. 

Između pojedinih partija Lorenzo Surprenant 
zabavljaše Mariju svojim životom i svojim putova¬ 
njima ili je opet ispitivaše o njenu životu. Nije on 
doduše htio da se gradi preuzetnim i superionim, 
pa opet se ona osjeća zbunjena, što ima tako malo 
da kaže, i odgovaraše nekako posramljeno. 

Ostali razgovarahu jedni s drugima ili proma¬ 
trahu igrače. Mati Chapdelaine govoraše opet o 
bezbrojnim posijelima u Saint-Gedeonu za svog 
djevojaštva i s očitim užitkom ona promatraše tri 
strana mlada čovjeka jednoga za drugim. Ali Ma¬ 
rija bi sjela k stolu, miješala karte, zatim se vratila 
da sjedne na koji prazan stolac kraj otvorenih vra- 
tiju, i gotovo nikad nije gledala oko sebe, Lorenzo 
Surprenant bijaše uvijek uz nju i razgovaraše s 
njom. Ona osjećaše i poglede Eutropea Gagnona, 
kako često polaze do nje s običnim izrazom strplji¬ 
va vrebanja. A s druge strane vratiju ona znadi¬ 
jaše da sjedaše naprijed pognut Fransois Paradis, 
prislonivši lakte na koljena, nijem, u licu crven 
od sunca, i neustrašiva oka. 

— Marija nije večeras raspoložena, reče mati 
Chapdelaine, da je tobože ispriča. Nije vikla po¬ 
sijelima, vidite . . . 

0 da je mati znala ! . .. 

Na četiri stotine milja odavle, uz gornje rijeke, 
oni divljaci, koji umakoše misionarima i trgovcima, 
bijahu čučali oko vatre čempresa pred svojim ša¬ 
torima, i pogled im putovaše svijetom još punim 
za njih kao u prve dane tajnih, otajstvenih sila: tu 
bijaše div Wendigo, koji brani lov na svom zem¬ 
ljištu ; zlotvorni ili ljekoviti napici, koje znadu pri¬ 
praviti od lišća i korjenja stari ljudi puni isku¬ 
stva; sva ljestvica čarolija i vračarija. I evo gdje 
također na grančici bijelog cvijeta, na jedan dan 
daljine od »voza«, u kući od drva, koju napunjaše 
opora »boucane«, jedna silovita čarna sila 
lebđaše u dimu i kićaše neponjatnjom draži u oči¬ 
ma sviju mladih ljudi jednu lijepu priprostu djevoj¬ 
ku, koja poniknuta pogleda gledaše u zemlju. 

(Nastavit će se.) 

STJENJKA RAŽIN I MATI JA GUBEC 

Napisao IVO BARBAR 


USIJA je zemlja nepregledna, ravna i 
neprohodna. Ruska je ravnica zbog 
svoje veličine neosvojiva kao da je 
utvrđena prirodnim i umjetnim utvr¬ 
dama. U Rusiji je sve u velikim dimenzijama. Rusko 
more ne može svaki vjetrić uzburkati. Ruski dub 
ne samo da ne pada od jednog udarca, već ga ni 


ne ćuti. A ipak ako se koja divlja zvijerka s kul¬ 
turnog zapada uhvati za koju granu toga duba, pa 
je prodrma, već se telali po svijetu o propasti 
Rusije. 

Pod konac 1918. godine putujem iz Moskve u 
Petrograd sa svojim šefom i prijateljem Nikolajem 
A. Semjonovim. Na nikolajevskoj stanici nam 

(Originalni drvorez) 


govore: Nema smisla ići u Petrograd, već ga Ni¬ 
jemci bombardiraju. Nikolaj će manuti rukom: Neka 
pucaju. I drugi su pucali na nas, pa svejedno. 

Treba znati, da ni u ratno doba ne niču glasine 
kao u revolucionarno. Svakog pola sata čuješ 
vijest ne znaš je li krupnija ili sigurnija: bijeg 
Trockog, umorstvo Lenjina, pojavljenje cara, 
ustanak naroda, itd. A Rusu je sve to »njičevo«. 

Kolos ruski ne da se ni ganuti, a kamoli uništiti. 
Malo se strese ili okrene na drugu stranu, da još 


bolje zaspe, ako ga puste na miru domaći i strani 
zareznici. 

Mi amo u Evropi govorimo o nesposobnosti i 
trulosti Rusije, o revoluciji, o intervenciji Čeha, 
Francuza, Talijana, dobrovoljaca, Grka i dr., o 
gladi itd. 

Jedina je Rusija zemlja, koja si može priuštiti i 
gubitak rata i češku bratsku pomoć i nepriznanje 
sa strane naše države i svega svijeta. Rusiji je to 
»vsjo ravno«. 

Samo se Rus može bratimiti i baciti oružje, da 
se zagrli s onim, koji je čas prije nišanio na njega. 

Gorki kaže, da Rus ima dvije duše: dobru i zlu. 
Svi smo mi smjesa dobra i zla, samo je ta razlika, 
da je Rus i u dobru i u zlu mnogo veći od nas. Mi 
smo sitničavi, sebični, tjesnogrudni, osvetljivi, na¬ 
kratko nasađeni itd. 

Na Rusu se odrazila njegova zemlja, a na nama 
naša. Odgoj i kultura može nas doduše donekle 
izmijeniti, ali ekonomske i društvene prilike već 
više djeluju. 

Carizam je zarobio Rusiju, on je uzrok revolu¬ 
cionarnosti ruske, koja je dokaz, da se Rusiju niti 
iznutra ne da pokoriti. 

Ruski kmetovi (»bjednota«, »golydjba«) bježe od 
svojih gospodara iz Velikorusije na Dnjepar, Ku- 
banj, nepregledne ukrajinske stepe. Razvijaju 
tamo novi slobodni, borbeni i oslobodilački život. 
Osnivaju na Dnjepru svoje »koše«. Imaju vrlo in¬ 
teresantni i napredni ustav, makar je kozaku za¬ 
branjeno ženiti se ili dovesti ženu u »koš«. Ko ne 
će ili ne može izdržati disciplinu, može uvijek otići. 
Nisu se oni borili i tukli zbog robljenja, već zbog 
slave i junaštva. U tom je i uzrok, što se kozak 
mora odreći žene. Junak i žena ne može biti za¬ 
jedno. 

Ljubili su pjesmu, ples (gopak), vino. 

Tukli su se najviše s Turcima sad u korist Po¬ 
ljaka, sad u korist ruskog cara. Znali su ustati i 
protiv ovima, ako bi se jedni ili drugi ponijeli 
prema njima kao gospodari ili ako bi im htjeli 
ograničiti slobodu bilo na koji način. 

Ti veseli i junački borci ne mogoše na Ukrajini 
udariti temelje državi i zbog toga, što su ruski, 
poljski i tursko-tatarski puti vodili kroz tu bogatu 
zemlju. 

Kozaci su bili strah i trepet Turcima i Tatari¬ 
ma. Oni su se znali na svojim brzim šajkama sa 
Dnjepra spustiti sve do obale Male Azije. Neko¬ 
liko su puta i sam Carigrad popalili i porobili. 

U ukrajinskom narodu i sada struji krv Zaporo- 
žaca. U svoj Rusiji zadnjih godina nije bilo više 
buna i ustanaka nego li na Ukrajini. 

Brat Stjenjke Razina htjede, kad je dobru slu¬ 
žbu učinio ruskom caru, vratiti se natrag na svoju 
»viljnu Ukrajinu«, ali car je drukčije shvaćao po¬ 
ložaj i dužnost kozačkog hetmana. On je morao 
slušati zapovijedi careve. Kad to nije htio, dade 
ga car pogubiti. 

I najzad su carevi uspjeli, da od kozaka učine 
svoje policajce i bič ruskog naroda. Kontrarevo- 
lucijonarci također nađoše više oslona kod kozaka 
nego li boljševici, jer boljševizam traži od svojih 


pristalica i podanika više nego pustolovan i ne¬ 
kulturan život. 

Kako je na Ukrajini bilo »golydjbe« sve više i 
više, koja je utekla ispod vlasti moskovskog cara 
i njegovih boljara, a i smaknuće atamana Razina 
pospješi sve kasnije događaje. 

Izabraše za nasljednika pokojnog atamana 
brata mu Stjenjku. To je bilo 1667. godine. Stjenjka 
se rodio u Čerkesku na Crnom moru. 

U bojevima s Perzijancima porobio je mnogo 
njihovih gradova na obalama Kaspijskoga mora i 
opskrbio se njihovim boljim lađama. 

U tim je bojevima ugrabio i lijepu perzijsku 
princesu, o kojoj pjeva i ona narodna ruska pje¬ 
sma, što je i kod nas već raširena. Kad se Stjenjka 
na svojim lakim šajkama vozikao po Volgi i stao 
se više baviti princesom nego li vojevanjem, dru¬ 
žba mu je prigovorila, da je postao ženskar. On taj 
prigovor nije mogao podnijeti, zgrabi svoju dragu 
princesu i daruje je »matuški Volgi«. 

Stjenjka sad nastavi osvajati gradove i osloba¬ 
đati sirotinju. Zavladao je cijelim Podvolžjem do 
Njižnjeg Novgoroda. Osvojio je mnoge gradove: 
Caricin, Astrahanj i t. d. 

Radni ga je narod svuda dočekivao kao oslo¬ 
boditelja i priključivao se njegovoj vojsci. Dvorja- 
nima i pomješčicima bio je jao i pomagaj. S njima 
je znao obračunavati na poseban način. 

Nije on osvajao samo onako bez plana i pri¬ 
prava. On je po svoj Rusiji razaslao svoje agita¬ 
tore i agente, koji su pripravili njegov dolazak i 
najavili kmetovima i sirotinji, da je blizu dan 
slobode. 

Pod gradom Simbirskom razbiju plemstvo i go¬ 
spoda njegovu vojsku. Njegova moć i slava potraja 
dakle do godine 1671. 

Kad su vodili njega i njegova drugog brata, sla- 
bića Frolina, u Moskvu, tješio je Stjenjka svog 
brata, kako će ga u Moskvi dočekati i počastiti 
upravo carski. Međutim pred Moskvom njega pre- 
odješe u prnje i posuše pozderom. Staviše ga na 
sve moguće muke, ali on od sebe glasa ne dade. 
Stavljahu ga na vatru, šibahu ga, žegahu usijanim 
željezom i t. d. Kažu, da je najstrašnija muka, kad 
na izbrijano tjeme kaplje kap po kap mrzle vode. 
Stjenjka je i to podnio mirno. Kad njegov brat nije 
mogao to gledati i kad se stao kajati, i zvati ga, 
Stjenjka mu dobaci: »Muči, pseto!« Poslije ovih 
muka pred smaknućem pomoli se Bogu i mnogo¬ 
brojni narod zamoli za oproštenje. 

Stjenjka Razina pogubiše 16. lipnja 1671. 
godine. 

Povijest kaže, da su se tako ruska gospoda i 
plemstvo strašno osvetili ruskom narodu za usta- 

nak. Smakoše 100.000 ljudi. Po ondašnjem računu 
jedva je tih 100.000 mužika vrijedilo koliko i naj- 
zadnji plemić. Danas smo napredniji. U Americi 
ljude pretvaraju u dolare, t. j. izračunaju, koliko 
bi dolara zaradili kakvom kralju čelika. Kod nas 
je vrijednost čovjeka prema stranačkoj pripad¬ 
nosti. 

Naš je Matija Gubec za tadašnje naše prilike 
velika pojava, ali u poredbi s Razinom on zaostaje, 
jer nije imao niti mogao imati nikavih većih 
uspjeha. Stjenjkina je buna ruska, velika, a Gub- 
čeva mala, jer je u Hrvatskoj. U Matiji kako ga mi 
zamišljamo, nema ništa pustolovno i ništa krvo¬ 
ločno. On hoće neki viši, bolji život, koji bi odmah 
nastupio, čim se makne ono nekoliko zlih ljudi. 
On nije vidio, da su jednako zli i oni, koji se proti 
zlima bore. Matija je tek donekle bio organizator, 
ali političar slab. Ta Hrvat je! On je bio protest 
proti nepravdi i žrtva za spas čovječanstva. 

Tko hoće spasti čovječanstvo žrtvovanjem 
sebe, taj je na krivu putu. 

Stjenjka Ražin nije žrtva, niti je oko njegove 
glave kakva mučenička aureola. On je u borbi po¬ 
bijeđen i ubijen. O njemu se pjeva danas već i 
izvan Rusije. Ruski ga je narod ovjekovječio u svo¬ 
joj pjesmi, kao što smo i mi ovjekovječili Kralje¬ 
vića Marka i tolike druge, koji nijesu Matiji Gubcu 
ni moralno ni idejno dorasli. Narod dakle sasvim 
drugačije cijeni i plaća svoje junake. Njemu se 
prije svidi kakav pustolov. Što je poslije poraza 
Stjenjkina poginulo 100.000 ljudi, ili što su hrvatski 
plemići vješali seljake na drveće i Gubca raščetve- 
rili i psima bacili, to kao da se naroda ni ne tiče. 
Ta to nije vrijedno ni toliko, da se pjeva o tom! 

Nije li nama svima, gospodi i seljacima, već iz- 
blijedila uspomena na prošli rat i njegove strahote? 
Mi ne bismo imali ništa proti tome, da bukne su¬ 
tra novi rat, samo ako mi ne ćemo ići u nj. 


Narod niti uvijek osuđuje za neuspjeh i pre- 
varu niti ga je briga za zaslužne ljude. On da ne 
treba pjesme, pripovijetke i kakve god uspomene, i 
da nema sposobnosti, da mu se može mnogo toga 
narinuti i sugerirati, on ne bi trebao niti bi mario 
za kakve junake i mučenike. 

Ruski je narod zapamtio i opjevao Stjenjka Ra¬ 
zina, ali inteligencija, književnici i umjetnici gle¬ 
daju u njemu razbojnika, koji nije dostojan njihova 
pera. Stjenjku nije literarno obradio nijedan bolji 
ruski pisac, makar je Stjenjkin život za roman ili 
epos kao stvoren. Stjenjkinu je bunu obradio neki 
neznatniji pisac i u najnovije vrijeme napisao je 
futurista Kamenskij dramu »Stjenjka Ražin«, koja 
se 1918. godine davala u Moskvi. 

Matiju Gubca narod gotovo zaboravlja, ali knji¬ 
ževnici i istorici iz ono malo istorijskih podataka 
stvoriše velika i simpatična mučenika za pravednu 
stvar. — Šenoa, Bogović i drugi obrađuju seljačku 
bunu. — Rus Petrovski prevodi Bogovićevu dramu 
»Matija Gubec« na ruski jezik. 

Matija će Gubec doći u red onih muževa sviju 
naroda, koji živješe i umriješe samo zato, da ras¬ 
tjeraju tamu barbarluka, zaostalosti, divljaštva i 
nasilja i da prokrče put k napretku i onima najza- 
postavljenijima, jer su i oni stvoreni na sliku i pri¬ 
liku Božju. Kad bi pobornici za napredak i revo- 
lucijonarci očekivali i tražili priznanje i nagradu 
za svoj rad i za svoje ideje, onda bi ih malo bilo, 
koji bi se žrtvovali, jer mnogi ne dobije priznanja 
ni poslije smrti. Iskreni borci proti zlima i zlu vrše 
svoj poziv bez obzira, hoće li im tko pljeskati ili 
ih nagraditi novcem i mandatom. Njegov je rad nje¬ 
gova unutarnja potreba. On radi i onda, kad će 
više škoditi i sebi i drugima. Ako ga razumiju i 
pođu za njim oni, za koje se on izlaže i radi, onda 
je on uspio. To se doduše rijetko događa, jer su 
mase kao djeca: — vole, da ih se vara. 


RATNI DOJMOVI 

Napisao VIKTOR KRALJ 
(Nastavak) 


I. 

KOD DOBRE NOĆI. 

AŠA tako zvana »leteća brigada« na¬ 
lazila se još uvijek u pričuvi kao ar¬ 
mijska rezerva. Zvali su je tako zato, 
jer je u zadnja tri mjeseca, ožujak, 
travanj i svibanj ratne godine 1916. bila tako reći 
obletjela čitavu frontu od Bučača do Černovica. 
Na sreću nije ulazila u borbu, iako bijaše za m 
svrhu određena, jer bi većinom s korskim rezer¬ 


vama ispravili koje opasno mjesto (Zaleščiki, To- 
porovac) prije, nego bi mi stigli onamo. Međutim 
imade poslovica, koja se na nama do zadnjega 
slova obistinila: Vrč tako dugo ide na bunar, dok 
se ne razbije. 

Lijepo li nam bijaše u pričuvi! Dobro su nas 
hranili i pojili, upravo kao i onoga, koji je osuđen 
na smrt, hraneći ga do mile volje i pojeći dan dva 
prije izvršenja kazne. Jedino su nam nepoćudne 
bile vježbe, koje su imale našu već godinama ste- 

čenu ratnu vještinu potpuno dotjerati i usavršiti. 
Ali što znači ovakva ratna igra, kad ju isporediš 
s pravom ozbiljnom ratnom borbom?! Zato su se 
iza fronte upriličavale vježbe, na kojima se oštro 
pucalo, da se oni, koji istom dođoše na frontu, pri¬ 
liče na zviždanje i eksploziju. Dakako da ovakve 
vježbe rijetko prolažahu bez žrtava, i to posve 
ozbiljnih. Tako je na primjer mladi časnik J. jedne 
osječke pukovnije izgubio prigodom ovakve vježbe 
nogu, što jadnik nikad zaboraviti nije mogao tu¬ 
žeći se: »Da sam je barem u bici izgubio, kad je 
već tako moralo biti...!« Međutim su takve vje¬ 
žbe pružale sasvim lijep užitak onoj gospodi, koja 
nijesu imala »prilike«, da sudjeluju u pravim prav- 
catim bojevima. 

Sva ta gospoda od divizijskih, korskih i sličnih 
zapovjedništava bila su kod satnije omražena, tako 
te ih obično nazivasmo »etapnim gnjavatorima«, 
dok se mnogo pjevala pjesma rugalica prema jed¬ 
nom njemačkom napjevu: 

»Dođi na moj izvidnički postav, u moj raj, 

Tu da motriš kano u snu neviđeni kraj! 

Da vidiš, gdje se silna mnoštva kolju, 

I sanjaš o Terezijinom ord’nu 
I kao junak vičeš: Napred! 

-u telefonu —.« 

Jedva će biti još inštitucije, u kojoj bi bilo više 
besvijesne discipline, nego što je ima kod vojske, 
pogotovu vojske, u kojoj vlada apsolutistički duh 
i slijepa pokornost. I upravo toj slijepoj pokorno¬ 
sti, koja ne dolazi ni od uvjerenja ni od odanosti, 
već od pukog straha, treba u najviše slučajeva za¬ 
hvaliti uspjeh u vojnim pothvatima. I patriotizam 
kao i ratno oduševljenje, koje od tog patriotizma 
dolazi, može tu i tamo nešto da znači, pogotovu 
na takvim mjestima, koja se nalaze izvan dohvata 
topovskog zrna, ali tamo, gdje se radi o biti i ne 
biti, o životu i smrti, tamo patriotizam i ratno odu¬ 
ševljenje upravo iščezavaju pred disciplinom, tom 
majkom svakog poretka. 

Svakako treba razlikovati disciplinu, koja pro¬ 
izlazi iz potpunog shvaćanja, od one, koja se os¬ 
niva na slijepoj pokornosti. Disciplina, koja proiz¬ 
lazi iz potpunog shvaćanja, jedina je dostojna čo¬ 
vjeka, jer ona jedina doista zbližava i veže ljude 
između sebe, dok disciplina sazdana na slijepoj po¬ 
kornosti ljude u duševnom smislu otuđuje i odbija 
vežući ih tek fiziološki za neku čisto materijali¬ 
stičku svrhu kao one radnike, koji jedan drugomu 
dodaju crijep i ciglu ne vodeći računa o svrsi nji¬ 
hovoj. I takva je disciplina upravo tako nedostojna 
čovjeka — ako se uopće može u prirodi nedostojno 
lučiti od dostojnoga — kao što je nedostojno prema 


ljudskom shvaćanju ubijati. I baš ta za čovjeka ne¬ 
dostojna disciplina bezuvjetno je potrebna tamo ; 
gdje nema mjesta onom ljudskom shvaćanju, koje 
je jedino dostojno kulturna čovjeka, naime u ratu. 
Budući pak da je čovjek upravo tako podvržen 
prirodnim zakonima kao i svako drugo biće, jasno 
je, da je i njegov život uvjetovan borbom kao i ži¬ 
vot drugih bića, koje nazivamo životinjama. Zec se 
hrani travom, zečetninom vuk, a vuka progoni čo¬ 
vjek. A tko može progoniti čovjeka, koji osim fi¬ 
zičkih sposobnosti posjeduje još i duševne? Tko 
drugi već njemu ravni čovjek! Čovjek se doduše 
ne hrani čovjekom, on se već odavna emancipirao 
od kanibalstva, ali se on zato koristi tečevinama 
drugih otimljući im žitorodna polja, bogate rudnike, 
i drugo, sileći ih, da za njega rade time, što im na¬ 
meće danak itd. I kadgod bi se slabiji usprotivili 
jačima, ovi bi ih tako dugo bili i ubijali, dok se ne 
bi pokorili. Pa budući da nema više takvih vukova, 
kojih bi se čovjek morao bojati, morao je čovjek 
postati čovjeku vuk, kako su to već Rimljani go¬ 
vorili. Prema tome je zališno svako moralizovanje 
u tom smislu, budući da ni priroda ne poznaje mo¬ 
rala; a maksima, koju su najveći osnivači religija 
postavljali kao temelj svojim naukama: »Ne čini 
drugomu ono, što ne ćeš, da drugi tebi čini!«, tek 
je kap u silnom moru misli i čuvstava, koji raza- 
pinju čovječju dušu. To jest čovjek je rob tih misli 
i čuvstava, a nipošto ne slobodno biće, koje svo¬ 
jom vlastitom voljom odlučuje. Zato možemo pu¬ 
nim pravom ustvrditi, da je disciplina sazdana na 
slijepoj pokornosti zato nedostojna čovjeka, jer mu 
je neshvatljiva (kad na primjer mora žrtvovati svoj 
život, ili kad mora ubiti nekoga, koji mu nikad ni¬ 
šta na žao učinio nije), a nipošto ne zato, jer ne do¬ 
lazi od njegove slobodne volje, koja je tek privi¬ 
dne naravi. Poznato je, da su osnivači crvene ar¬ 
mije u sovjetskoj Rusiji morali odustati od disci¬ 
pline na temelju potpunog shvaćanja i vratiti se 
k disciplini slijepe pokornosti. Tako je od vajkada 
bilo, tako će i ostati, jer kad bi vojnici razumno 
htjeli postupati u ratu, rijetko bi kada žrtvovali 
svoj život, a još manje bi ubijali ljude, koji im ni- 
jesu, ništa na žao učinili. Kaže se, da je Fridrik ve¬ 
liki znao govoriti pred svojim generalima: »Kad bi 
moji vojnici stali misliti, svi bi se vratili kućama 
svojim«. Zato je smiješno, kad netko tvrdi, da se 
vojnici s oduševljenjem bore za ovu ili onu ideju. 
Oni se bore, jer se moraju boriti, jer im prijeti ka¬ 
zna, ako bi uskratili pokornost. 

I u nas vladaše disciplina slijepe pokornosti. Tu 
se nikad nije pitalo »zašto?«, ili predlagalo, ili tvr¬ 
dilo, da je nešto bolje ili gore, a još manje dokazi¬ 
valo, već se slijepo pokoravalo. Najstariji bijaše 

vazda i najpametniji. A to bijaše za nas mlađe do¬ 
bro, jer nijesmo trebali preuzimati nikave odgo¬ 
vornosti. 

Vrijeme nam prolažaše u pričuvi vrlo brzo. Ne¬ 
djeljom dobivasmo odsustvo za Černovice, taj bu- 
kovinski Betlehem. Grad taj leži naime povisoko 
na obroncima Karpata, pa kad ga gledaš sa Sada- 
gore, osobito noću, kad je bezbroj prozora rasvi¬ 
jetljeno redajući se većma u visinu već u duljinu, 


nehotice se sjetiš štalice s malim Betlehemom pod 
božičnim drvcem. Voljeli smo mi taj naš Betlehem, 
čiji stanovnici bijahu dobrim dijelom njemačke na¬ 
rodnosti. Voljeli smo ga već radi njegove čistoće, 
koja je još uvijek tamo vladala, iako je rat već 
dvije godine trajao, a voljeli smo ga i zato, što smo 
mogli tu i tamo posjetiti koju kavanu, čitali novine, 
vidjeti građanskog svijeta i pozabaviti se uz čašu 
vina u kojoj gostionici. Dakako od satnije mogaše 



MILENKO D. GJURIĆ : IZ CIKLUSA »RAD« POPRAVLJAČI TRAIHWAYSKE PRUGE 

(Bakrorez) 


tek neznatan broj ići onamo, no svaki onaj, koji bi 
dobio propusnicu, poveo bi sa sobom puna kola 
drugova. A to se obzirom na žandarmeriju, koja je 
stajala na razorenom željeznom mostu preko Pruta, 
uvijek mogaše mirne duše poduzimati, jer je za či¬ 
tava jedna kola dostojala i jedna propusnica. Vra¬ 
ćalo se dakako protupropisno noću, i to u najbo¬ 
ljem raspoloženju, bio časnik, bio momak. 

No i ovi lijepi dani, što smo ih provodili u pri- 
čuvi, prođoše upravo neopazice. Već koncem mje¬ 
seca svibnja opažalo se neko neobično živo gibanje 
iza ruske fronte. Djelatnost aeroplana pojačala se, 
i s naše i ruske strane. Ruski nas aeroplani često 
posjećivahu bacajući na nas bombe. Učestahu 
zračne bitke. S različitih dijelova fronte dolažahu 


sve to češće sve to ozbiljnije vijesti, koje se uglav¬ 
nom podudarahu, naime da Rusi koncentriraju svo¬ 
je sile između Dobre Noći i Okna, to jest sjeverno 
od Černovica. Naša brigada, koja se nalažaše u Sa- 
dagori, dobi zapovjed, da se smjesti u Černavki, 
sjeverno od Sadagore, tako da bude i u blizini Dob¬ 
re Noći kao i Toporovca, gdje se također opažaše 
gibanje ruskih četa. Na cesti između Sadagore od¬ 
nosno Černovica i Dobre Noći postajaše sve živah- 
nije. Teška trenska kola s različitim sadržajem (si¬ 
jeno, brašno, cipele, odijela, puške, marodi) spre¬ 
čavahu svaki privatni saobraćaj. Topovi malih i 
velikih kalibera putovahu sad ovamo sad onamo, 
već prema vijestima, koje dolažahu s fronte. 

(Nastavit će se.) 

NAŠE SLIKE 

Milenko D. Gjurić. U svome umjetničkome djelovanju 
izlazi Milenko Gjurić mnogostran, jer svojim radom zahvaća 
razne grane slikarske umjetnosti. On komponira, portretira, 
pejsažira uljenim i akvarelnim bojama, crta olovkom, perom 
i ugljenom, piše i reže u bakar, kamen i drvo. U toj svojoj 
mnogostranosti pokazuje Gjurić, da mu je grafička umjetnost 
najmilija, jer u njoj najradije iznosi tvorevine svoje fanta¬ 
zije. A iznosi ih sa velikom ljubavi i tehničkom spremom u 
raznome materijalu, izrađujući u isto vrijeme drvoreze, ba¬ 
kroreze, bakropise, kamenopise (litografije) i kamenoreze 
(gravura). Kako se je drvorezna grafika počela u novije doba 
i opet snažno razvijati, što su kritičari umjetnost na prošlo¬ 
godišnjoj izložbi evropskih grafičara u New-Yorku konstato- 
vali, posvetio je Gjurić osobitu pažnju drvorezu nastojeći, 
da ga unutar mlade hrvatske grafičke umjetnosti digne na 
onu visinu na koju su ga već digli drvoresci zapadne Evrope, 
Taj se njegov cilj zasad djelomično manifestira u veliko za¬ 
mišljenom ciklusu »Rad« koji po svojim velikim dimenzijama 
nadmašuje prosječne drvoreze. Dva se od ovih veličinom 
svojom ističu (preko 1 metra) a to su: Prva hrvatska 
tiskara iz 17. v. u Zagrebu, u kojoj je umjetnik pri¬ 
kazao osnivača te tiskare Vitezovića zajedno sa njegovim 
pomagačima pri radu u prostorijama tiskare (današnje po¬ 
drumske prostorije stare kuće u Opatičkoj ulici) i Pr v u 
ljevaonicu zvonova u Zagrebu koja je uređena u 
17. v. u napuštenoj crkvi božjačkog samostana i u kojoj 
se sve do dana današnjega u istim prostorijama (Zvonarnička 
ulica) lijevaju zvona. Od manjih drvoreza ističu se: I s t o v a- 
rivači ugljena (u našoj reprodukciji), Pri gradnji 
u dvjema varijantama (obe u našoj reprodukciji), Stolar i 
U u g 1 j e n i k u. Budući da ovi drvorezi prikazuju zamjerni 
umjetnički niveauo na kojem stoji savremena hrvatska gra¬ 
fika drvoreza, primljeni su Gjurićevi drvorezi u grafičku 
zbirku »Albertina« u Beču i glasovitu grafičku zbirku Na¬ 
rodnog muzeja u Pragu. A upravo u zadnjem broju (od ve¬ 
ljače) velikog engleskog stručnog lista za umjetnost »The 
Studio« donešen je u reprodukciji veliki drvorez »Prva lje¬ 
vaonica zvonova u Zagrebu« uz vrlo topli popratni tekst o 
Gjuriću kao grafičaru. Ovi se Gjurićevi drvorezi nalaze 
također i u grafičkoj zbirci sveučilištne knjižnice u Zagrebu 
i one u Narodnoj galeriji u Ljubljani. 

Uz drvorez voli Gjurić bakrorez in bakropis. Budući da se 
ovdje zahtijeva suptilnija i minucijoznija tehnika, uzimlje 
Gjurić za nju manji format, a prema tome i sujete koji odgo¬ 
varaju za izražavanje u tome formatu. Karakter je njegovih 
bakropisa i bakroreza više ilustrativan, a sadržaj im je uzet 
iz mitologije, biblije ili narodne poezije. Dok Gjurić za svoje 
drvoreze pravi predstudije po prirodi i modelu, svoje ba¬ 
kroreze i bakropise stvara on iz nutrinje svoje direktno pod 
stanovitim impresijama bez modela. Jednu takovu bakro- 


reznu impresiju »Tramvajski radnici« donosimo u našoj re¬ 
produkciji. I u litografskoj tehnici pokazao je Gjurić svoju 
stvaralačku snagu. I to u čistim litografijama prikazao je 
Prag i jedan dio Zagreba. To su bili manje više tehnički eks¬ 
perimenti i priprave za što dotjeraniju litografsku tehnika. 
U ciklusu »Seciranje«, (Steinradierung, gravura) izradio je 
rezanjem u kamen studiju, uzetih u dvoranama za seciranje 
na zagrebačkom medicinskome fakultetu. U velikome lito- 
grafskome crtežu »Radnice« (u našoj reprodukciji) pokušao 
je Gjurić spojiti tehniku bakroreza sa onom od drvoreza, na¬ 
stojeći da i u ovakovoj tehničkoj kombinaciji idejno dođe 
do što jačeg izražaja (pomoću pera i kista sa kemičkom tin¬ 
tom). U akvarelu ograničio se Gjurić samo na arhitektonske 
partije naših gradova većinom staroga Zagreba, koji nam pri¬ 
kazuje živim i efektnim bojama u ljetnom suncu i zimskoj 
bjelini. Među većim akvarelima lijepa je njegova velika fi- 
guralna kompozicija u gvaš bojama »Ljevaonica zvonova u 
/.a.grebu«, kao predstudij za izradbu drvoreza pod istim na¬ 
slovom. 

Uljenim bojama izradio je portrete, natura-morte slike, 
i neke kompozicije tako »Prijatelji« i »Staretinar«. Dok su 
mu njegovi akvareli rađeni u pleinu airu, traži Gjurić za 
svoje izražaje u uljenim bojama što veću jednostavnost. 

Pored svoga intenzivnoga rada na polju slikarsko- 
grafičke umjetnosti, bavi se Gjurić i literarnim radom. Na 
tome polju nije on novajlija. Već kao 16-godišnji mladić 
pjevao je za djecu pjesme, koje je sam ilustrovao. Hrvatski 
štamparski zavod u Osijeku izdao je nedavno »Milenkove 
pjesme« sakupljene u jednome svesku. 

Kako je Gjurić vrlo agilan i radišan, pokrenuo je »Gra¬ 
fičku umjetnost« list za podupiranje grafike. Ova stručna 
smotra pretvorila se u novije doba u »Umjetnost« kojoj je 
zadaća istraživanje naše stare likovne umjetnosti. Gjurić kao 
redaktor javlja se u njoj vrlo mnogo sa raznim prilozima o 
staroj i savremenoj hrvatskoj umjetnosti. Za češku javnost 
napisao je prikaze o našoj umjetnosti u češkomu »Dilu«, u 
našim nekim časopisima i dnevnicima prikaze o starim hr¬ 
vatskim grafičarima. Gjurić je po svojoj skromnosti i radi¬ 
nosti vrlo simpatičan. Ta dva lijepa svojstva baštinio je od 
svoga oca zemunskog učitelja. Težnja za slikanjem preba¬ 
cila ga sa karlovačke gimnazije na obrtnu školu, gdje je 
svršio dekorativno slikarstvo. Kako nije imao sredstava za 
daljne studije, radio je pune dvije godine nakon svršene 
obrtne škole u fotografskome atelieru. Tek kad se je svojim 
trudom materijalno pridigao, zapisao se u zagrebačku umjet- 
čku školu. Svršivši zagrebačku akademiju, dobio je stipendij 
za Prag, gdje je u slikarskoj akademiji polazio majstorsku 
školu prof. Pirnera i Zenišeka a zatim grafičku školu prof. 
Švabinskoga. 

Nakon svršenih studija u Pragu dobi namještenje na za¬ 
grebačkoj obrtnoj školi, gdje i sada u svojstvu nastavnika 
djeluje. 

Da proširi svoje stručno znanje kao grafičar, proboravio 
je neko vrijeme u Njemačkoj i to Berlinu, Leipzigu i Miin- 
chenu. Svoje radove izlagao je u Bruselju (specijalno svoje 
drvoreze »Ex libris«), Parizu, Pragu, Beogradu, Ljubljani a 
najviše u Zagrebu. 

Kako je Gjurić vanredno marljiv i pun želje za znanjem 
i ljubavi za pravu i čistu umjetnost, možemo očekivati, da 
ce on hrvatsku grafičku umjetnost zajedno sa još nekim 
svojim drugovima dignuti na onu visinu, na kojoj već stoji 
grafička umjetnost velikog kulturnog svijeta. A. J. 


KNJIŽEVNOST 


Milan Begović: Svadbeni let. Begović je čovjek od ukusa. 
Piše lijepim i čitkim stilom; zato je i ugodan c a u s e u r. I 
čovjek će, kadgod se namjeri na koju njegovu stvar, rado je 
uzeti u ruke znajući, da će u najmanju ruku naći djelo, koje 
je dobro pisano i lijepo u formi. A to se danas mnogo 
rjeđe nalazi nego bi se i mislilo. 

Begovićev je stil čist i proziran poput kristala, a njegovo 
djelo jasno i pristupačno. Zato će ljudi rado gledati njegovu 
dramu ili komediju u kazalištu, jer idu onamo sa sigurnošću, 
da će vidjeti nešto, što će im biti dokučivo, što će razumjeti, 
a to u njima pobuđuje već unaprijed živahan interes. I zato 
se Bogović nikad ne treba bojati, da će mu gledalište biti 
prazno. 

Zašto se danas tako rado smatra negativnom pohvalom 
kad se nekomu kaže, da dobro piše? Možda zato, jer se 
svatko smatra genijem i misli, da će njegove, nove 
ideje preokrenuti čitavim svijetom! A svijet već tisuće 
godina živi od neko par ideja, oko kojih je svojim čuvstvima 
imaginacijom spleo čitava carstva priče, a na ovima je iz¬ 
gradio širu svoju sreću i sav svoj raison d'etre 

Mi ne vjerujemo u apsolutnu istinu i svejedno nam je, 
okreće li se sunce oko zemlje ili zemlja oko sunca, imadu li 
Kopernik i Newton ili možda ima Einstein pravo, stanuju li 
na Marsu ljudi i hoće li na zemlji nestati života, kad se 
ohladi sunce. Tu mož naučenjak da zaposli svoju fantaziju 
i da izdovolji onu ljudsku potrebu za sanjarenjem, ali za knji¬ 
ževnika — ako forma i stilizacija ne spasi djelo — ovo ko¬ 
zmičko napuhavanje strašno podsjeća na Lafontaineovu 
basnu o žabi . . . 

Begović je čovjek od ovoga svijeta. On voli taj svijet, 
zato i ne ubija svoje umjetnosti svemirskim idejama i nedo¬ 
kučivim misterijama. Zato voli i život i ljubav i žene, što 
donose ljubav i ukrasuju život. Zato mu je bliže čovjek od 
života, pa ma etički manje vrijedio, negoli čovjek od ideja, 
ali bez akcija i bez smisla za puninu života. Pa ako se onaj 
njegov čovjek — materijalista počne gubiti u idealizmu, ako 
oce da se otkine od ovoga svijeta i da poleti u svemir, ki¬ 
daju mu se krila i on slomljen pada k zemlji, a ona ga prima 
u svoj naručaj — ponosita pobjednica nad mrtvim, kad je živ 
nije znao dovoljno da procijeni! 

I to je jedina, možda i nesvijesna, simbolika, o kojoj se 
može govoriti u novoj Begovićevoj drami, koja je inače po- 
sve realistički sastavljena i izvedena. To je sva i d e j n a sa- 
rzma, koja je uostalom sporedna i samo toliko vrijedna ko¬ 
liko je uvjerljivo, ljudski, emocionalno izvedena. Za¬ 
pravo su samo dva glavna lica: Pierre i Mario. Pierre 
konstruktor, idejni stvaralac i idealista, koji i svoju sreću 
gradi na idejama bez realne podloge; trom je, oteških gesta, 
vise etički tip ali uglast, suviše apstraktno oličen i zato 
manje čovjek. Mario, pilot, praktični izvodilac ideja, ma- 
erijahsta, conquistador bez ideja i bez plemenitih motiva, 


hitar i okretan — više estetski tip, ali podašan, elastičan i 
zato više korektan i od života, više čovjek. 

Begović je nastojao da obadvojicu prikaže — recimo — 
nepristrano, s dobrim stranama i s pogrješkama. Čak je u 
početku Pierre simpatičniji, daleko simpatičniji od Marija, 
čija bezobzirnost graniči sa cinizmom. Ali taj idealista (iako 
u realističkom zvanju; ali ovdje je govor o duševnoj dispozi¬ 
ciji), kad se sukobi s realnošću, postaje gotovo glup, brutalan 
i njegov altruizam gubi svu etičku dekoraciju: u stvari je on 
tvrdi egoista! Mario je naprotiv egoista više besvijesno, iz 
potrebe i iz površnosti, ali u stavri spreman je na lijepu 
gestu i riječ ne vodeći mnogo računa o njihovoj svrsi — i 
kad se sastaje sa svježom mladošću i čistom ljubavlju, ople- 
menjuje se, pročišćuje se i diže se 

I tu počinje njegova katastrofa. To nije od života. To se 
protivi čitavom naziranju autorovu, zato i Marija stizava 
kazna. I njemu i Pierreu se osvećuje život, kad ga ne gle¬ 
daju realno. Jedan, iako ne može da se strojem digne u 
visine, zapravo uvijek lebdi iznad ovoga svijeta, u carstvu 
i eja pa kako onda hoće da mu život nešto pruži! Drugi 
uvijek leti, ali duh mu je privezan uza zemlju, a kad hoće da 
i duh digne u visinu - Blanche, svoju ljubav - osvećuje 
se to katastrofalnim padom k pobjednici zemlji. 

Blanche kao lice nije dovoljno izrađena. Dok se u 
prvi mah priklanja Pierreu - tamo negdje još prije početka 
radnje, dok zm u idejama — prvi je doticaj s realnim živo¬ 
tom priklanja Mariju, zastupniku čovjeka od života. Ni jedno 
m drugo nije samom akcijom drame dovoljno motivirano Ali 
sa stanovišta životnog naziranja autorova, kako je ono pri- 
kazano u ovo, drami, Blanche je samo kamen kušnje, na kom 
ce se dva različita svijeta sukobiti, da konačno oba nastra¬ 
nu, ,er „.jedan nije ostao čvrsto na ovoj zemlji _ jedino! 
realnosti, koja je tu i za koju treba živjeti. 

Dajući materijalni oblik ovom svome zbivanju u duši, što 
ga ,e mtmhvno iznosio pred nas, autor nije zarezivao pre¬ 
duboke brazde u duši ni svojoj ni našoj, jer mu to ne leži 
naravi. Da ,e to učinio, ne bi koristio djelu, jer bi bio 
neiskren. Ovako ,e unio dosta topline u djelo, i unatoč svoj 
idejno, trag.cnosti, ipak nigdje ne osjećamo preteške atmo¬ 
sfere ni suvise tmurnosti. Sve je lijepo stilizovano. Ako ljudi 
i umiru, život ostaje. Ako Blanche i Maria nema _ nemojmo 

bit, suvisne žalosni, ta mi smo još tu . . . budimo pametniji 
i znajmo živjeti! ... rt 

s tehničke strane izgleda konac prvoga čina nešto forsi- 
ran . kao da nije dosta uvjerljiv. Drugi čin je najbolji, konac 
na,poetični,, , najefektniji u isto doba. U trećem činu smo 

zna ° ^ ° Bknche slučajno pogiba. Da je ona 

znala, da ce Mano poginuti, pa da to nije mogla spriječili 

znali' 6 ZTI TI? 'r S niime - 3 drU ^ da to ™su 

al, - onda b. to bilo jako . . . Ovako konac izgleda do¬ 
sta »učinjen« i ne zadovoljava; fali mu ona snažna jednostav¬ 
nost drugoga čina. av 

nredl°t ° ‘T boI > e 1 is P ra vnije nešto reći iza 

P edstave. Ovdje ,e samo govor o tome, što nam pruža knjiga. 

_ Slavko Ježić, 

ove knjige. Uredništvo je primilo ove knjige: G o b i- 
Hcau; Preporod u Italiji. (Renesansa). 2 knjige 
S Ilustracijama i predgovorom. Din. 25.—. Vezano D. 33 — 

Apulej; Amor i Psihe. D 5._. 

Tefi: Ljubomora i druge humoreske. D 3.—. 
Zmaj: Sto nam priča čika Tn-.ro rv - * 

S 30 slika. D 15.-, vez D 20 - 160,6 P ’ eSmC 

M. Prevost: Ženska pisma. D 12.—, vez. D 15. - 
M a s a r y k : Jan Hus. D 5.—. 

VIJENAC 


Broj 10. 


Ibsen: Sablasti. D 7.—. 

Prešeren: Antologija. D 5.—. 

V. Nazor: Carmen vitae. Antologija. D 20.—, vez. 
D 25.— (ćirilicom). 

UMJETNOST 

Koncertni život. Pokladno je veselje minulo. Usprkos 
toga, što još i dalje traju obligatni »koncerti s plesom«, 
»sjajni koncerd s plesom«, »veliki koncerti s plesom«, za¬ 
bavom, šaljivom poštom i drugim zabavama, osjeća se ne¬ 
kako staloživanje pokladne vreve, a koncerti počimaju na¬ 
novo da se redaju. Ovaj put kao da ne ćemo slušati samo 
redovne koncerte Filharmonije i Glazbenog zavoda, već se 
obećavaju nova imena. 

16. februara 1923. osim intimne večeri Glazbenoga za¬ 
voda moram zabilježiti novi jedan pokušaj i to — da mahom 
istaknem — veoma uspjeli pokušaj novih naših muzičkih 
nastojanja. Bio je to koncerat zagrebačkog pjevačkog druš¬ 
tva »Kolo« priređen samo za učenike viših razreda zagre¬ 
bačkih srednjih škola u gombaoni donjogradskih srednjih 
zavoda na Trgu 29. listopada. Bez naplate skupih ulaznina. 
bez oglasa i reklame, u svoj tišini sabralo se mnogo učenica 
i učenika, veliki broj profesora, da čuju muziku, da slušaju 
tvorbe naših majstora, da osjete umjetnost bez školske stege. 
Predano i oduševljeno slušala je brojna čeljad lijepi pjev, 
dotjerano izvođenje zborne umjetnosti. Nije li ovo pravi i 
jedini put za odgajanje umjetničkog shvatanja u naše omla¬ 
dine? Zar će ono nekoliko sati muzičke obuke (u 1. razredu 
srednjih škola), što ih propisuje naučna osnova dati u suhoj 
teoriji i najmanju mogućnost umjetničkog poimanja? Može li 
se iz ono nekoliko na pamet naučenih zasada muzičke teo¬ 
rije, iz onih vježbi u ispisivanju nota, stanki, ritmijskih 
oznaka, oznaka tempa i vježbi u pogađanju intervala moći 
uopće razviti smisao za shvatanje umjetničkih tvorbi najza- 
mršenijega stava? Koliko se više uči literature u školi, a 
kako je mali postotak onih, koji zavole lijepu knjigu! A druge 
umjetnosti, koje se i ne predaju ili tek uzgredice spominju 
— ako se uopće spominju u nastavi svjetske povijesti. Ako 
đak i sazna, nauči nekoliko činjenica iz povijesti likovnih 
umjetnosti, zacijelo je potpuno upućen na sebe, hoće li da 
sazna bilo što iz ogromne muzičke literature. Škola mu ne 
daje ništa, pa kada svrši srednju školu, redovno je potpuno 
zaboravio onih nekoliko suhih zasada muzičke teorije, što ih 
je učio u prvom razredu. Treba reforme u tom pogledu, a 
»Kolo« je pravo shvatilo način umjetničkog odgoja, pa je 
bez anketa, rasprava i mnogih debata, djelotvorno počelo 
stvarati novo: odgajati umjetničko shvatanje reprodukcijom 
tvorbi naših majstora. Da ne zastane u tom djelovanju! Da 
se i drugi ugledaju u to nastojanje. 

18. februara 1923. XVI. matineja Zagrebačke filharmonije 
u Music-Hallu. Dirigent g. Milan Sachs. Na programu 
M o z a r t (g. mol simfonija), B e r 1 i o z (Danse de Sylphides), 
Zandonai (Serenata medive vale), Beethoven (Uver¬ 
tira »Lenoire III.«). 

19. februara 1923. Intimno veče pjevačkog udruženja »Li- 
sinski« u društvenim prostorijama. Na programu nekoliko 
madrigala iz novog programa velikog koncerta, koji će do¬ 
skora javno pjevati odlično ovo društvo. 

23. februara 1923. intimno veče Glezbenog zavoda. Na 
programu kompozicije Roberta Schumanna (popijevke 
i djela komorne muzike). 

25. februara 1923. XVII. matineja »Zagrebačke filharmo¬ 


nije«. Dirigent Oskar Smodek. Na programu: Griegov 
koncerat za klavir i orkestar (uz klavir g. A r m i n s k i) i 
Glazunovljeva 4. simfonija. G. A r m i n s k i prvi je 
put nastupio u Zagrebu. Već je u ovom svojem prvom na¬ 
stupu pokazao lijepe odlike zdušno izrađene i dotjerane 
svoje tehnike, a da je izabrao koju drugu kompoziciju, moglo 
bi se bilo rasuditi bolje produbljivanje muzičke i idejne sa- 
držine u njegovoj reprodukciji. Filharmoničari su svirali 
predano i s dubokim shvaćanjem i Griega i Glazuno- 
va. Glazunovljeva simfonija obiluje vanrednim boja¬ 
ma orkestralnim, u arhitektonskom pogledu nije prvi sta¬ 
vak usprkos veoma široke koncepcije i prelijepih detalja 
potpuno jedinstvenoga sastava. A ipak koliko života bruji 
u toj muzici! Kad će naši kompozitori pregnuti, da nam 
stvore djela takovih protega. Dr. B. Š. 

BILJEŠKE 

Stogodišnjica rođenja Branka Radičevića. Matica Srpska 
i Srpska Književna Zadruga spremaju svečanu proslavu sto¬ 
godišnjice rođenja pjesnika B. Radičevića, koja se ima oba¬ 
viti 15. marta 1924. Na zajedničkoj sjednici književnoga 
odjeljenja M. Srp. i delegata Srpske književne zadruge izne¬ 
sen je već i program za tu proslavu. Pošto je predsjednik 
M, S. g. Vrhovac pozdravio delegate i istakao značaj bu¬ 
dućeg sporazumnog rada M. S., S. K. Z. i sarajevske »Pro¬ 
svjete« privremeni sekretar K. O. g. dr. Subotić iznio je f 
kratkim crtama, program obnovljene Matice. Zatim je de¬ 
legat g. dr. Vladimir Ćorović iznio Zadruzi predlog za pro¬ 
slavu Brankove stogodišnjice. Dan Brankova rođenja (15. 
marta 1924.) da se prije podne u cijeloj Otadžbini proslavi 
u svima školama, a uveče da budu zabave, čiji će se čisti 
prihodi upotrebiti za Brankov spomenik. Zadruga i Matica 
zajednički izdaju kritičko izdanje sviju Brankovih pjesama 
sa studijom o Branku od Pavla Popovića. Proslava Brankove 
stogodišnjice, uz učešće cijele Otadžbine da bude u maju 
(1924.) u Karlovcima, i nastavi u Novom Sadu. G. Ljubomir 
Lotić predlaže, da se izda i jeftino popularno izdanje Bran¬ 
kovih pjesama po mogućnosti i latinicom. G. Jovan P. Jova- 
nović predlaže, da se proslava i u Brodu, mjestu Brankova 
rođenja, vidno zabilježi, te da se, radi toga stupi u vezu sa 
brodskom općinom i građanstvom. Svi ovi predloži prim¬ 
ljeni su u načelu, a radu oko njihova izvršenja pristupiti će 
se odmah. 

Ispravi! U Prologu pripovijesti Pronevjereni ideali ima 
na str. 2. desni stupac u retku 14. mjesto riječi poslije 
biti riječ prije; na str. 4. u desnom stupcu u retku 9. ima 
se među riječi mnogim zemljištima umetnuti čin- 
ženim. U istom stupcu na istoj stranici u retku 36. mj. 
riječi donacionacija treba da bude donacijona- 
1 i j a, a u retku 37. mj. riječi fiskalnih treba da bude 
f i s k a 1 s k i h. Na str. 22. u lijevom stupcu u retku 29. mj, 
riječi Subotećm ima da glasi Subotićem. Na str. 23, 
u lijevom stupcu u retku 13. mjesto riječi n a s o k r o treba 
da bude naskoro. 

U prijevodu romana »Marija Chapdelaine« na str. 33. u 
desnom stupcu u drugom retku odozdo mjesto riječi v e- 
č e r e treba da bude objeda. Isto tako na str. 34. u desnome 
stupcu retku 29. treba da bude mjesto riječi večerom; 
objedom. Na str. 74. u trećem retku odozgo desnoga stupca 
iza riječi: na ustup zemlju ima se sve ostalo do kraja 
brisati, a mjesto toga ima se dodati: na dvije milje 
odatle. 


Izdavači i vlasnici: Dragutin Nemet i drugovi. 


Tisak »Tipografije« d. d., Zagreb. 

Naručaju se kod Društva hrvatskih srednjoškolskih profesora 

ZAGREB, Medulićeva ulica br. 33. 


fanjUge za djecu: 



kosmetičkih preparata, za njegu i 
poljepšcvanje lica, finih sapuna, 
pudera, parfuma i kremova iz: 



drogerije, Ilica 3% 


INDUSTRIJA ŽELJEZNE ROBE D. D. 



Proizvodi: svakovrsno željezno pokućtvo, peći, 
štednjake i dijelove istih, tačke, želj. prozore, 
stube, ograde kao i raznu drugu željeznu robu. 
Cijene vrlo umjerene, a izvedba solidna i brza, 



prodale nanefflntje 



ZAGREB, SUCA 54 


4 


HUGO FLESCH. ZAGREB 


IUCA BROJ 49 

preporuča svoje bogato skladište svakovrsnog 

muškog i dječjeg rublja 

uz umjerene cijene i solidnu podvorbu. 

Vodeća marka Istoka 


UTO 


*• Jugoslavenska 

tvornica kosmefičkfilv nreparatfci 


UaSkaaHca 129 . 


Telefon br 1922 . 


Nn4)a svoje najnovije hosmeflCke preparate 


Shampoon u omotima, 
Shampoon tekući, 
Pouđre u 4 boje, 

Poudre špeo'.al, 

Poudre na kilograme, 
Pouđre u kamenu. 
Prašak za zube, 

Pasta za zube, 

Parfumi, 

Eau de Cologne,* 

Eau de Cologne Russe,* 
Eau de Bouleau 

(Birkenwasser) 
Eau de Quininej* 
Bay-Rum,* 

Crema za lice, 

Stipsa za brijače. 

Sapun za brijače. 


Prašak za bijele cipele, 
Rouge tekući, 

Rouge čvrsti, 

Sol za kupke, 

Baby Poudre, 

Prašak proti znojenju, 
Briliantine tekuči, 
Briliantine u teglama, 
Briliantine u tubama, 
Pomada za usne, 

Crnilo za obrve, 
Manicurette, 

Huile de Noisette, 

Huile de Bardanc, 
Vinaigre de Toilette, 
Coniferensprit, 

Lotion de Lilas, 

Spužve od gume. 


Preporučamo naše parfume u najnovijim mirisima i u elegant- 
nim brušenim bocama, koji su ravni francuskim parfumima. 

Proizvodi označeni sa zvijezdom dobiju se u pol-lit. bocama. 

Naše rabljene prazne boce kupujemo. 

Traiue nos najnoviji djenlh. dobijete da badava! 
Beba se razasute 1 pouzećem! Dobiva se svaddle. 


Tisak »Tipografija« 4. (L, Zagreb 

